title: Heinäkuun kriisi

text: Uhkavaatimuksessa Serbiaa vaadittiin lopettamaan kaikki kampanjansa Itävalta-Unkaria vastaan, erottamaan niihin osallistuneet virkamiehet, hajottamaan nationalistiset järjestöt ja sallimaan Itävalta-Unkarin viranomaisten osallistuminen murha-attentaattia koskeneisiin tutkimuksiin. Serbian vastaus saapui 25. heinäkuuta. Siinä maan hallitus ilmoitti suostuvansa kaikkiin ehtoihin paitsi kahteen: mahdottomiksi katsottiin keiden tahansa virkamiesten erottaminen Itävalta-Unkarin niin vaatiessa sekä Itävalta-Unkarin viranomaisten osallistuminen serbialaisten järjestöjen hajottamiseen ja oikeustoimiin niiden jäseniä vastaan. Serbian hallituksen mukaan nämä vaatimukset loukkasivat maan suvereniteettia. Se ehdotti sen sijaan asian käsittelyä pysyvässä välitystuomioistuimessa tai Euroopan suurvaltojen kesken. Itävalta-Unkarin hallitus katsoi kuitenkin Serbian vastauksen epätyydyttäväksi ja sen vastaanotettuaan katkaisi diplomaattisuhteet Serbiaan sekä aloitti osittaisen liikekannallepanon.


title: Heinäkuun kriisi

text: Iso-Britannia oli ehdottanut kansainvälisen konferenssin koollekutsumista tilanteen selvittämiseksi ja Venäjä lisäneuvotteluja Itävalta-Unkarin ja Serbian välillä. Itävalta-Unkarin hallitus halusi kuitenkin sodan ja ulkoministeri Berchtold pyysi keisari Frans Joosef I:ä antamaan sodanjulistuksen ennen kuin entente-maat ehtisivät tehdä seuraavan siirtonsa kiistan rauhanomaiseksi ratkaisemiseksi. Samaan aikaan kolmiviikkoiselta risteilyltä palannut Vilhelm II pyysi Saksan ulkoministeriötä neuvomaan Itävalta-Unkaria olemaan julistamatta sotaa ja tyytymään korkeintaan Belgradin tilapäiseen miehitykseen, mutta hänen pyyntönsä saapui liian myöhään. Itävalta-Unkari julisti sodan Serbialle 28. heinäkuuta ja alkoi pommittaa Belgradia seuraavana päivänä. Vastauksena Venäjä määräsi 29. heinäkuuta osittaisen ja seuraavana päivänä täysimittaisen liikekannallepanon.


title: Heinäkuun kriisi

text: Saksan hallitus luopui tässä vaiheessa toivosta, että sota voitaisiin rajoittaa Itävalta-Unkarin ja Serbian väliseksi. Se esitti 31. heinäkuuta Venäjälle uhkavaatimuksen, jossa vaadittiin liikekannallepanon peruuttamista 24 tunnin kuluessa, ja Ranskalle toisen, jossa vaadittiin 18 tunnin kuluessa maalta vakuutusta puolueettomuudesta Saksan ja Venäjän välisen sodan aikana. Kumpaankaan uhkavaatimukseen ei vastattu, joten 1. elokuuta Saksa julisti sodan Venäjälle. Samana päivänä sekä Saksa että Ranska määräsivät liikekannallepanon. Kaksi päivää myöhemmin Saksa julisti sodan Ranskalle ja hyökkäsi seuraavana yönä Ranskaan Belgian kautta. Tämä veti myös Ison-Britannian mukaan konfliktiin, sillä vaikka se ei ollut sitoutunut lähtemään sotaan sen enempää Ranskan kuin Venäjänkään puolesta, se oli luvannut taata Belgian koskemattomuuden. Maailmansodan alkamisen viimeistelivät Britannian sodanjulistus Saksalle 4. elokuuta, Itävalta-Unkarin Venäjälle 5. elokuuta, Serbian Saksalle 6. elokuuta, Ranskan Itävalta-Unkarille 10. elokuuta ja Britannian Itävalta-Unkarille 12. elokuuta.


title: Hervé Boussard

text: Hervé Boussard (8. maaliskuuta 1966 Pithiviers – 26. kesäkuuta 2013 Lésigny) oli ranskalainen ratapyöräilijä ja olympiamitalisti.


title: Hervé Boussard

text: Boussard kuului Ranskan nelihenkiseen, joukkuetakaa-ajon olympiapronssia Barcelonassa 1992 voittaneeseen joukkueeseen.


title: Hervé Boussard

text: Boussard kuoli Lésignyssa 26. kesäkuuta 2013, 47-vuotiaana epilepsiakohtaukseen.


title: Juan Eliseo Mojica Oliveros

text: Juan Eliseo Mojica Oliveros (12. kesäkuuta 1918 Susacón – 27. joulukuuta 1989) oli kolumbialainen roomalaiskatolinen piispa. Hänet vihittiin papiksi 7. kesäkuuta 1941 ja nimitettiin Tunjan arkkihiippakunnan vihkipiispaksi sekä Balianan titulaaripiispaksi 20. helmikuuta 1967. Piispaksi vihkiminen seurasi 1. toukokuuta. Pääkonsekraattorina toimi Giuseppe Paupini, jota avustivat Ángel María Ocampo Berrio ja Miguel Antonio Medina y Medina.


title: Juan Eliseo Mojica Oliveros

text: Mojica Oliveros sai 4. kesäkuuta 1970 nimityksen Jericón ja 26. huhtikuuta 1977 Garagoan piispaksi. Hän kuoli 71-vuotiaana virassa.


title: José Domingo Ulloa Mendieta

text: José Domingo Ulloa Mendieta (s. 24. joulukuuta 1956 Chitré) on panamalainen roomalaiskatolinen arkkipiispa. Hän kuuluu augustinolaisiin.


title: José Domingo Ulloa Mendieta

text: Ulloa Mendieta vihittiin papiksi Chitrén hiippakuntaan 17. joulukuuta 1983 ja nimitettiin Panamán arkkihiippakunnan vihkipiispaksi sekä Naratcatan titulaaripiispaksi 26. helmikuuta 2004. Piispaksi vihkiminen seurasi 17. huhtikuuta. Pääkonsekraattorina toimi José Dimas Cedeño Delgado, jota avustivat Giacomo Guido Ottonello ja Oscar Mario Brown Jiménez.


title: José Domingo Ulloa Mendieta

text: Ulloa Mendieta sai 18. helmikuuta 2010 nimityksen Panamán arkkipiispaksi.


title: Augusto Aristizábal Ospina

text: Augusto Aristizábal Ospina (26. toukokuuta 1928 Manizales – 6. marraskuuta 2004) oli kolumbialainen roomalaiskatolinen piispa. Hänet vihittiin papiksi 31. lokakuuta 1954 ja nimitettiin Calin arkkihiippakunnan vihkipiispaksi sekä Ceramussan titulaaripiispaksi 2. kesäkuuta 1969. Piispaksi vihkiminen seurasi 20. heinäkuuta. Pääkonsekraattorina toimi Alberto Uribe Urdaneta, jota avustivat Alfredo Rubio Diaz ja Alfonso Uribe Jaramillo.


title: Augusto Aristizábal Ospina

text: Aristizábal Ospina sai 29. lokakuuta 1977 nimityksen Jericón piispaksi, jona hän toimi, kunnes jäi eläkkeelle 7. lokakuuta 2003.


title: Antonio José Jaramillo Tobón

text: Antonio José Jaramillo Tobón (31. lokakuuta 1886 Belmira – 27. huhtikuuta 1969) oli kolumbialainen roomalaiskatolinen arkkipiispa. Hänet vihittiin papiksi 10. marraskuuta 1912 ja nimitettiin Jericón hiippakunnan johtoon 7. helmikuuta 1942. Piispaksi vihkiminen seurasi 12. huhtikuuta. Pääkonsekraattorina toimi Carlo Serena, jota avustivat Francisco Cristóbal Toro ja Miguel Ángel Builes Gómez.


title: Antonio José Jaramillo Tobón

text: Jaramillo Tobón jäi eläkkeelle 31. maaliskuuta 1960 ja sai samana päivänä nimityksen Cotradan titulaariarkkipiispaksi.


title: Darío de Jesús Monsalve Mejía

text: Darío de Jesús Monsalve Mejía (s. 15. maaliskuuta 1948 Valparaíso) on kolumbialainen roomalaiskatolinen arkkipiispa. Hänet vihittiin papiksi 17. lokakuuta 1976 ja nimitettiin Medellínin arkkihiippakunnan vihkipiispaksi sekä Inuca in Mauretanian titulaaripiispaksi 7. lokakuuta 1993. Piispaksi vihkiminen seurasi 15. marraskuuta. Pääkonsekraattorina toimi Paolo Romeo, jota avustivat Augusto Aristizábal Ospina ja Héctor Rueda Hernández.


title: Darío de Jesús Monsalve Mejía

text: Monsalve Mejía sai 25. heinäkuuta 2001 nimityksen Málaga-Soatán piispaksi. 3. kesäkuuta 2010 hänet nimitettiin Calin koadjuuttoriarkkipiispaksi, jonka virkaan hänet asetettiin 1. elokuuta. Hänestä tuli 18. toukokuuta 2011 Calin arkkipiispa.


title: Laslo Babits

text: Laslo Babits (17. huhtikuuta 1958 Oliver, Brittiläinen Kolumbia – 12. kesäkuuta 2013 Vancouver) oli kanadalainen keihäänheittäjä ja Pan-Amerikan kisojen kultamitalisti.


title: Laslo Babits

text: Babits sijoittui kahdeksanneksi Los Angelesin kesäolympialaisissa 1984. Hän voitti Pan-Amerikan kisojen kultamitalin vuonna 1983.


title: Laslo Babits

text: Babitsin vanhemmat olivat unkarilaisia maahanmuuttajia. Hän kuoli 12. kesäkuuta 2013, 55-vuotiaana, vancouverilaisessa sairaalassa tehdyn elämänsä toisen maksansiirron jälkeen. Ensimmäinen maksansiirto Babitsille oli tehty tämän saatua myrkytyksen sienistä vuonna 2001.


title: Carmelo Ferraro

text: Carmelo Ferraro (s. 12. syyskuuta 1932 Santa Croce Camerina) on italialainen roomalaiskatolinen arkkipiispa. Hänet vihki papiksi Siracusan arkkihiippakuntaan Ettore Baranzini 3. heinäkuuta 1955. Hänet nimitettiin Pattin hiippakunnan johtoon 30. maaliskuuta 1978, ja piispaksi vihkiminen seurasi 13. toukokuuta. Pääkonsekraattorina toimi Salvatore Pappalardo, jota avustivat Angelo Rizzo ja Sebastiano Rosso. Ferraro asetettiin virkaansa 27. toukokuuta.


title: Carmelo Ferraro

text: Ferraro sai 3. marraskuuta 1988 nimityksen Agrigenton piispaksi, ja hänet asetettiin virkaan 10. joulukuuta. Agrigento korotettiin 2. joulukuuta 2000 arkkihiippakunnaksi. Ferraro jatkoi toimintaansa sen johdossa arkkipiispana, kunnes jäi eläkkeelle 23. helmikuuta 2008.


title: Gröden/Val Gardena

text: HC Gröden/Gherdëina on italialainen jääkiekkojoukkue Grödenistä Italiasta. Joukkue on perustettu vuonna 1927 ja se pelaa Inter-National-Leaguessa.


title: Joseph Crétin

text: Joseph Crétin (10. joulukuuta 1799 Montluel – 22. helmikuuta 1857) oli ranskalaissyntyinen yhdysvaltalainen roomalaiskatolinen piispa. Hänet vihittiin diakoniksi 4. toukokuuta 1823 ja papiksi 20. joulukuuta 1823. Hänet nimitettiin Saint Paulin hiippakunnan johtoon Minnesotaan 23. heinäkuuta 1850, ja piispaksi vihkiminen seurasi 26. tammikuuta 1851. Pääkonsekraattorina toimi Alexandre-Raymond Devie, jota avustivat Etienne Marilley ja Georges-Claude-Louis-Pie Chalandon.


title: Joseph Crétin

text: Crétin kuoli 57-vuotiaana virassa, ja hänen seuraajakseen Saint Paulin piispana nimitettiin Thomas Langdon Grace.


title: Ólafur Rafnsson

text: Ólafur Rafnsson (7. huhtikuuta 1963 – 19. kesäkuuta 2013 Geneve, Sveitsi) oli islantilainen urheiluvaikuttaja ja koripalloilija.


title: Ólafur Rafnsson

text: Ólafur toimi vuodesta 2010 kuolemaansa asti FIBA Europen puheenjohtajana. Hän toimi myös Islannin olympiakomitean puheenjohtajana. Koripalloilijana hän voitti Islannin mestaruuden vuonna 1988. Ammatiltaan Ólafur oli juristi. Rafnsson kuoli Sveitsin Genevessä 19. kesäkuuta 2013 50 vuoden iässä ollessaan juhlistamassa FIBAn uuden toimitalon avajaisia.


title: Mykolas Romeris yliopisto

text: Mykolas Romeris yliopisto (, MRU) on Liettuan suurimpiin kuuluva yliopisto. Yliopiston tiedekunnat sijaitsevat kahdessa Liettuan kaupungissa: pääkaupungissa Vilnassa sekä Kaunasissa.


title: Mykolas Romeris yliopisto

text: Oppilaitos on nimetty Liettuan itsenäisyysaatteen puolesta taistelleen oikeustieteen professori Mykolas Romerisin mukaan.Yliopiston pääkampus sijaitsee linnuntietä runsas kuusi kilometriä Vilnan vanhasta ydinkeskustasta pohjoiseen.


title: Mykolas Romeris yliopisto

text: Mykolas Romeris University on toteuttanut yhden tärkeimmistä missioistaan: tutkimuksen ja innovaation edistämisen. Vuonna 2015 julkaistiin noin 900 tieteellistä artikkelia ja järjestettiin yli 50 akateemista tapahtumaa.


title: Mykolas Romeris yliopisto

text: Tällä hetkellä Mykolas Romeris yliopistossa opiskelee noin 10 000 opiskelijaa 38:sta maasta.


title: Mykolas Romeris yliopisto

text: Ulkomaalaiset opiskelijat voivat suorittaa yliopistossa kandidaatti-, maisteri- ja tohtoritason tutkintoja englannin kielellä.


title: Mykolas Romeris yliopisto

text: MRU on solminut kansainvälisiä sopimuksia yli 400:n korkeakoulun kanssa. MRU on ensimmäinen yliopisto Liettuassa, joka tarjoaa kansainvälisiä kaksois- ja kolmoistutkintoja (joint study programmes). Kaksois- ja kolmoistutkintoja järjestetään yhdessä isobritannialaisten, ranskalaisten, itävaltalaisten, suomalaisten ja eteläkorealaisten yliopistojen kanssa.


title: Mykolas Romeris yliopisto

text: Yksi MRU:n tavoitteista koskien kansainvälisyyttä on monipuolisuus. Kansainvälisten opiskelijoiden määrä on kasvussa, ja liettualaiset ja kansainväliset opiskelijat voivat yhdessä työskennellä kansainvälisissä projekteissa laajentaen maailmankatsomuksiaan ja kulttuurillisia tietämyksiä.


title: Mykolas Romeris yliopisto

text: MRU:n sisällä toimii MRU Asian Centre, Francophone Studies Centre ja King Sejong Institute, jotka järjestävät tapahtumia, konferensseja ja luentoja.


title: Mykolas Romeris yliopisto

text: Mykolas Romeris yliopisto on mahdollisuus yhteensä yli 70 kandidaatti-, maisteri- ja tohtoritason tutkintoon. MRU:n suurimpiin koulutusaloihin kuuluvat muun muassa oikeustieteet, kauppatieteet, viestintätieteet ja taloustieteet. Liettualainen tutkinto täyttää Lisbon Recognition Convention –kriteerit, täten Liettuassa suoritettu tutkinto tunnustetaan kaikissa maissa, jotka ovat allekirjoittaneen sopimuksen.


title: Mykolas Romeris yliopisto

text:
Mykolas Romeris yliopistolla on pitkä historia yhteiskuntatieteiden tutkimisesta, mutta nykyään tutkimuksia tehdään myös biolääketieteen, tekniikan ja humanistisilla aloilla.
Vuonna 2015 MRU:n pääkampukselle avattiin laboratoriokeskus.


title: Mykolas Romeris yliopisto

text: MRU:n pääkampus sijaitsee Vilnan pohjoisosassa. Kampukselta Vilnan keskustaan pääsee bussilla noin 25 minuutissa. Opiskelijoille on soluasuntoja.


title: Vanhat herrat

text: Vanhat herrat on vuosina 1982–2002 ilmestynyt suomalainen sarjakuva. Sen piirtäjänä toimi Pauli Heikkilä, joka myös käsikirjoitti sarjaa yhdessä Markku Paretskoin kanssa. Mustavalkoista sarjakuvaa julkaistiin Pahkasika-huumorilehdessä ja lisäksi vuosina 1998–1999 se ilmestyi viikoittaisena strippinä ilmaisjakelulehti Tamperelaisessa.


title: Vanhat herrat

text: Kustannusosakeyhtiö Banana Press on julkaissut neljä Vanhat herrat -albumia. Vuonna 2002 ilmestynyt "Taru vanhoista herroista" sisältää uuden materiaalin lisäksi kaikki vuosien 1982–2000 tarinat. Heikkilä ja Paretskoi saivat Vanhoista herroista Suomen sarjakuvaseuran Puupäähattu-palkinnon vuonna 1998.


title: Austin Dowling

text: Austin Dowling (6. huhtikuuta 1868 New York – 29. marraskuuta 1930) oli yhdysvaltalainen roomalaiskatolinen arkkipiispa. Hänet vihittiin papiksi Providencen hiippakuntaan 24. kesäkuuta 1891 ja nimitettiin Des Moinesin hiippakunnan johtoon 31. tammikuuta 1912. Piispaksi vihkiminen seurasi 25. huhtikuuta. Pääkonsekraattorina toimi Matthew A. Harkins, jota avustivat James J. Davis ja Louis Sebastian Walsh. Dowling asetettiin virkaansa 1. toukokuuta.


title: Austin Dowling

text: Dowling sai 10. maaliskuuta 1919 nimityksen Saint Paulin arkkipiispaksi, jonka virkaan hänet asetettiin 25. maaliskuuta. Hän kuoli 62-vuotiaana virassa, ja hänen seuraajakseen nimitettiin John Gregory Murray.


title: Heinolan pitäjänkirkko

text: Heinolan pitäjänkirkko (vuoteen 2007 Heinolan maaseurakunnan kirkko) on Heinolan kaupungin kahdesta kirkosta vanhin. Kirkko sijaitsee entisen Heinolan maalaiskunnan kirkonkylässä Vanhan hautausmaan laidalla. Puinen tasavartinen ristikirkko on valmistunut vuonna 1755. Heinolan kaupunki ja maalaiskunta yhdistyivät 1997, jolloin kaupunki- ja maaseurakunta muodostivat seurakuntayhtymän. Vuonna 2007 molemmat seurakunnat lakkautettiin ja perustettiin nykyinen Heinolan seurakunta. Seurakuntien yhdistymiseen asti kirkko tunnettiin Heinolan maaseurakunnan kirkkona.


title: Heinolan pitäjänkirkko

text: Vuonna 1755 valmistuneen kirkon rakentajana pidetään August Sorsaa. Jokaisen sakaran jatkeena on eteinen tai muu tila. Sakarat kapenevat päitään kohti. Kirkon ainutlaatuisesti kuvioitu aumattu paanukatto on tehty 1820, aikaisemmin katteena oli lautakatto. Kirkossa tehtiin vuonna 1933 huomattavia muutoksia sekä sisätiloihin että ulkonäköön. Muutostyön suunnittelija oli arkkitehti Kauno S. Kallio.


title: Heinolan pitäjänkirkko

text: Erillisen, keskellä kirkkomaata seisovan 28 metriä korkean kellotapulin on suunnitellut Carl Ludvig Engel, tapuli valmistui 1834, rakennusmestarina oli Erkki Leppänen. Tapulin paanukatto on vuodelta 1998. Kirkonkelloja on kaksi. Aikaisempi kellotapuli oli ilmeisesti valmistunut samoihin aikoihin kuin kirkkokin.


title: Heinolan pitäjänkirkko

text: Kirkon urut ovat pneumaattiset 16-äänikertaiset urut, jotka ovat Kangasalan urkutehdas rakensi vuonna 1920. Saarnastuolin lisäksi kirkossa on myös lukkarintuoli, jossa lukkari johti virrenveisuuta silloin, kun kirkossa ei ollut vielä urkuja. Alttaritaulu "Jeesus kantaa ristiään" on lahjoitus vuodelta 1820, sen maalaaja on ilmeisesti Lars Johan Källström. Kuorin molemmilla sivuilla on lasimaalaus.


title: Heinolan pitäjänkirkko

text: Kirkon ohi kulkeva maantie johti aikoinaan Heinolasta Mikkeliin. Järven rannalla olevan kirkonkylän maisemaan kuuluvat muun muassa kiviaitainen kirkkomaa, kirkko ja kellotapuli sekä maantien toisella puolella oleva 1860-luvulta peräisin oleva kirkonkylän pappila pihapiirin rakennuksineen ja puutarhoineen. Kirkkoympäristö sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Heinolan pitäjänkirkko

text: Sankarihautausmaan muistomerkki "Usko tulevaisuuteen" on kuvanveistäjä Paavo Mikkolan suunnittelema graniittiveistos, joka on paljastettu 11. syyskuuta 1950.


title: John Gregory Murray

text: John Gregory Murray (26. helmikuuta 1877 Waterbury, Connecticut – 11. lokakuuta 1956) oli yhdysvaltalainen roomalaiskatolinen arkkipiispa. Hänet vihittiin papiksi Hartfordin hiippakuntaan 14. huhtikuuta 1900 ja nimitettiin sen vihkipiispaksi sekä Flaviaksen titulaaripiispaksi 15. marraskuuta 1919. Piispaksi vihkimnen seurasi 28. huhtikuuta 1920. Pääkonsekraattorina toimi Giovanni Vincenzo Bonzano, jota avustivat John Joseph Nilan ja Thomas Joseph Shahan.


title: John Gregory Murray

text: Murray sai 29. toukokuuta 1925 nimityksen Portlandin piispaksi, ja hänet asetettiin virkaansa 12. lokakuuta. Hänet nimitettiin 29. lokakuuta 1931 Saint Paulin arkkipiispaksi, jonka virkaan hänet asetettiin 27. tammikuuta 1932. Hän kuoli 79-vuotiaana virassa, ja hänen seuraajakseen nimitettiin William Otterwell Brady.


title: Banana Press

text: Banana Press Oy on suomalainen kirjankustantamo, joka on erikoistunut sarjakuvien julkaisemiseen. Se perustettiin vuonna 1985 Pahkasika-lehden kustantajaksi. Sarjakuvien lisäksi Banana Press on julkaissut populaarikulttuuriin liittyvien alojen tietokirjallisuutta. Yhtiö on alusta alkaen harjoittanut myös sarjakuvien postimyyntiä.


title: Bernard Joseph Mahoney

text: Bernard Joseph Mahoney (24. heinäkuuta 1875 Albany, New York – 20. maaliskuuta 1939) oli yhdysvaltalainen roomalaiskatolinen piispa. Hänet vihittiin papiksi 27. helmikuuta 1904 ja nimitettiin Sioux Fallsin hiippakunnan johtoon Etelä-Dakotaan 24. toukokuuta 1922. Piispaksi vihkiminen seurasi 29. kesäkuuta. Pääkonsekraattorina toimi Gaetano De Lai, jota avustivat Giovanni Maria Zonghi ja Giacomo Sinibaldi.


title: Bernard Joseph Mahoney

text: Mahoney kuoli 63-vuotiaana virassa, ja hänen seuraajakseen Sioux Fallsin piispana nimitettiin William Otterwell Brady.


title: Luis Armando Collazuol

text: Luis Armando Collazuol (s. 10. helmikuuta 1948 Rosario) on argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 29. syyskuuta 1974 ja nimitettiin sen vihkipiispaksi sekä Elon titulaaripiispaksi 31. joulukuuta 1997. Piispaksi vihkiminen seurasi 27. maaliskuuta 1998. Pääkonsekraattorina toimi Eduardo Vicente Mirás, jota avustivat Jorge Manuel López, Mario Luis Bautista Maulión ja Héctor Sabatino Cardelli.


title: Luis Armando Collazuol

text: Collazuol sai 21. heinäkuuta 2004 nimityksen Concordian piispaksi, jonka virkaan hänet asetettiin 11. lokakuuta.


title: Gerald Frederick Kicanas

text: Gerald Frederick Kicanas (s. 18. elokuuta 1941 Chicago, Illinois) on yhdysvaltalainen roomalaiskatolinen piispa. Hänet vihki papiksi Chicagon arkkihiippakuntaan John Patrick Cody 27. huhtikuuta 1967. Hänet nimitettiin Chicagon vihkipiispaksi sekä Belan titulaaripiispaksi 24. tammikuuta 1995, ja piispaksi vihkiminen seurasi 20. maaliskuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Timothy Joseph Lyne.


title: Gerald Frederick Kicanas

text: Kicanas sai 30. lokakuuta 2001 nimityksen Tucsonin koadjuuttoripiispaksi Arizonaan, ja hänet asetettiin tähän virkaan 15. tammikuuta 2002. Hänestä tuli 7. maaliskuuta 2003 Tucsonin piispa.


title: George James Rassas

text: George James Rassas (s. 26. toukokuuta 1942 Baltimore) on yhdysvaltalainen piispa. Hänet vihki papiksi Chicagon arkkihiippakuntaan John Patrick Cody 2. toukokuuta 1968. Hänet nimitettiin Chicagon vihkipiispaksi sekä Reperin titulaaripiispaksi 1. joulukuuta 2005, ja piispaksi vihkiminen seurasi 2. helmikuuta 2006. Pääkonsekraattorina toimi Francis Eugene George, jota avustivat Gerald Frederick Kicanas ja José Antonio Eguren Anselmi.


title: William Otterwell Brady

text: William Otterwell Brady (1. helmikuuta 1899 Fall River – 1. lokakuuta 1961) oli yhdysvaltalainen roomalaiskatolinen arkkipiispa. Hänet vihittiin papiksi 21. joulukuuta 1923 ja nimitettiin Sioux Fallsin hiippakunnan johtoon 10. kesäkuuta 1939. Piispaksi vihkiminen seurasi 24. elokuuta. Pääkonsekraattorina toimi John Gregory Murray, jota avustivat James Edwin Cassidy ja Urban John Vehr.


title: William Otterwell Brady

text: Brady sai 16. kesäkuuta 1956 nimityksen Saint Paulin koadjuuttoriarkkipiispaksi ja Selymbrian titulaariarkkipiispaksi. Hänestä tuli 11. lokakuuta 1956 Saint Paulin arkkipiispa, jona hän toimi, kunnes kuoli 62-vuotiaana virassa. Hänen seuraajakseen nimitettiin Leo Binz.


title: Hilary Baumann Hacker

text: Hilary Baumann Hacker (10. tammikuuta 1913 New Ulm – 6. marraskuuta 1990) oli yhdysvaltalainen roomalaiskatolinen piispa. Hänet vihittiin papiksi 4. kesäkuuta 1938 ja nimitettiin Bismarckin hiippakunnan johtoon 29. joulukuuta 1956. Piispaksi vihkiminen seurasi 27. helmikuuta 1957. Pääkonsekraattorina toimi William Otterwell Brady, jota avustivat Francis Joseph Schenk ja James Joseph Byrne.


title: Hilary Baumann Hacker

text: Hacker osallistui Vatikaanin toiseen kirkolliskokoukseen. Hän erosi tehtävistään Bismarckin piispana 28. kesäkuuta 1982.


title: Alphonse James Schladweiler

text: Alphonse James Schladweiler (18. heinäkuuta 1902 Milwaukee, Wisconsin – 3. huhtikuuta 1996) oli yhdysvaltalainen roomalaiskatolinen piispa. Hänet vihittiin papiksi Saint Paulin arkkihiippakuntaan 9. kesäkuuta 1929 ja nimitettiin New Ulmin hiippakunnan johtoon 28. marraskuuta 1957. Piispaksi vihkiminen seurasi 29. tammikuuta 1958. Pääkonsekraattorina toimi William Otterwell Brady, jota avustivat James Joseph Byrne ja Hilary Baumann Hacker. Schladweiler asetettiin virkaansa 30. tammikuuta.


title: Alphonse James Schladweiler

text: Schladweiler osallistui Vatikaanin toiseen kirkolliskokoukseen. Hän jäi eläkkeelle 23. joulukuuta 1975.


title: John Clayton Nienstedt

text: John Clayton Nienstedt (s. 18. maaliskuuta 1947 Detroit, Michigan) on yhdysvaltalainen roomalaiskatolinen arkkipiispa. Hänet vihittiin papiksi Detroitin arkkihiippakuntaan 27. heinäkuuta 1974 ja nimitettiin sen vihkipiispaksi sekä Altonin titulaaripiispaksi 12. kesäkuuta 1996. Piispaksi vihkiminen seurasi 9. heinäkuuta. Pääkonsekraattorina toimi Adam Joseph Maida, jota avustivat James Aloysius Hickey ja Edmund Casimir Szoka.


title: John Clayton Nienstedt

text: Nienstedt sai 12. kesäkuuta 2001 nimityksen New Ulmin piispaksi, jonka virkaan hänet asetettiin 6. elokuuta. Hänet nimitettiin 24. huhtikuuta 2007 Saint Paulin ja Minneapolisin koadjuuttoriarkkipiispaksi, ja hänestä tuli 2. toukokuuta 2008 sen arkkipiispa.


title: William Francis Medley

text: William Francis Medley (s. 17. syyskuuta 1952 Loretto, Kentucky) on yhdysvaltalainen roomalaiskatolinen piispa. Hänet vihki papiksi Louisvillen arkkihiippakuntaan Thomas Cajetan Kelly 22. toukokuuta 1982. Hänet nimitettiin Owensboron hiippakunnan johtoon 15. joulukuuta 2009, ja piispaksi vihkiminen seurasi 10. helmikuuta 2010. Pääkonsekraattorina toimi Joseph Edward Kurtz, jota avustivat Thomas Cajetan Kelly ja John Jeremiah McRaith.


title: Paul Joseph Swain

text: Paul Joseph Swain (s. 12. syyskuuta 1943 Newark, New York) on yhdysvaltalainen roomalaiskatolinen piispa. Hänestä tuli katolilainen 31. maaliskuuta 1983, ja hänet vihki papiksi Madisonin hiippakuntaan Cletus Francis O'Donnell 27. toukokuuta 1988. Hänet nimitettiin Sioux Fallsin piispaksi 31. elokuuta 2006. Hänet konsekroi 26. lokakuuta Harry Joseph Flynn, jota avustivat Robert James Carlson ja William Henry Bullock.


title: Paul Joseph Swain

text: Ennen kääntymystään Swain oli metodisti. Hän sai Vietnamin sodasta Bronze Starin.


title: Robert Charles Morlino

text: Robert Charles Morlino (31. joulukuuta 1946 Scranton, Pennsylvania – 24. marraskuuta 2018) oli yhdysvaltalainen roomalaiskatolinen piispa. Hän kuului jesuiittoihin.


title: Robert Charles Morlino

text: Morlino sai pappisvihkimyksensä 1. kesäkuuta 1974. Hänet inkardinoitiin Kalamazoon hiippakuntaan 26. lokakuuta 1983 ja nimitettiin Helenan hiippakunnan johtoon 6. heinäkuuta 1999. Piispaksi vihkiminen seurasi 21. syyskuuta. Pääkonsekraattorina toimi Gabriel Montalvo Higuera, jota avustivat John George Vlazny ja Paul Vincent Donovan.


title: Robert Charles Morlino

text: Morlino sai 23. toukokuuta 2003 nimityksen Madisonin piispaksi, jonka virkaan hänet asetettiin 1. elokuuta.


title: James Albert Murray

text: James Albert Murray (s. 5. heinäkuuta 1932 Jackson) on yhdysvaltalainen roomalaiskatolinen piispa. Hänet vihittiin papiksi Lansingin hiippakuntaan 7. kesäkuuta 1958 ja nimitettiin Kalamazoon hiippakunnan johtoon 18. marraskuuta 1997. Piispaksi vihkiminen seurasi 27. tammikuuta 1998. Pääkonsekraattorina toimi Adam Joseph Maida, jota avustivat Paul Vincent Donovan ja Carl Frederick Mengeling.


title: James Albert Murray

text: Murray jäi eläkkeelle 6. huhtikuuta 2009.


title: Perimetr

text: Perimetr () on Neuvostoliiton aikainen ydinpuolustusjärjestelmä, joka takaa vastaiskun ydinsodan sattuessa. Järjestelmä on vieläkin toiminnassa. Kyseessä on "kuolleen miehen kytkin" -tyyppinen järjestelmä, joka laukaisee ydinaseet automaattisesti, jos maahan tehdään ydinisku ja komentohierarkia on tuhoutunut.


title: Jerome George Hanus

text: Jerome George Hanus (s. 26. toukokuuta 1940 Brainard, Nebraska) on yhdysvaltalainen roomalaiskatolinen arkkipiispa. Hän liittyi benediktineihin 1. syyskuuta 1961 ja sai pappisvihkimyksensä Gerald Thomas Berganilta 30. heinäkuuta 1966. Hänet nimitettiin Saint Cloudin hiippakunnan johtoon 6. heinäkuuta 1987, ja piispaksi vihkiminen seurasi 24. elokuuta. Pääkonsekraattorina toimi John Robert Roach, jota avustivat John Joseph Sullivan ja George Henry Speltz.


title: Jerome George Hanus

text: 23. elokuuta 1994 Hanus sai nimityksen Dubuquen koadjuuttoriarkkipiispaksi, jonka virkaan hänet asetettiin 27. lokakuuta. Hänestä tuli 16. lokakuuta 1995 Dubuquen arkkipiispa, jona hän toimi, kunnes erosi tehtävistään 8. huhtikuuta 2013.


title: Thomas Joseph Tobin

text: Thomas Joseph Tobin (s. 1. huhtikuuta 1948 Pittsburgh, Pennsylvania) on yhdysvaltalainen roomalaiskatolinen piispa. Hänet vihittiin papiksi Pittsburghin hiippakuntaan 21. heinäkuuta 1973 ja nimitettiin sen vihkipiispaksi sekä Novican titulaaripiispaksi 3. marraskuuta 1992. Piispaksi vihkiminen seurasi 27. joulukuuta. Pääkonsekraattorina toimi Donald William Wuerl, jota avustivat Anthony Gerard Bosco ja Nicholas Carmen Dattilo.


title: Thomas Joseph Tobin

text: Tobin sai 5. joulukuuta 1995 nimityksen Youngstownin piispaksi, ja hänet asetettiin uuteen virkaansa 2. helmikuuta 1996. Hänet nimitettiin 31. maaliskuuta 2005 Providencen piispaksi, jonka virkaan hänet asetettiin 31. toukokuuta.


title: Ralph Walker Nickless

text: Ralph Walker Nickless (s. 28. toukokuuta 1947 Denver, Colorado) on yhdysvaltalainen roomalaiskatolinen piispa. Hänet vihittiin papiksi Denverin arkkihiippakuntaan 4. elokuuta 1973 ja nimitettiin Sioux Cityn hiippakunnan johtoon Iowaan 10. marraskuuta 2005. Piispaksi vihkiminen seurasi 20. tammikuuta 2006. Pääkonsekraattorina toimi Jerome George Hanus, jota avustivat Charles Joseph Chaput ja Thomas Joseph Tobin.


title: William John Waltersheid

text: William John Waltersheid (s. 18. marraskuuta 1956 Ashland, Pennsylvania) on yhdysvaltalainen roomalaiskatolinen piispa. Hänet vihki Harrisburgin hiippakuntaan diakoniksi Pio Laghi 30. huhtikuuta 1992 ja papiksi Nicholas Carmen Dattilo 11. heinäkuuta 1992. Waltersheid sai 25. helmikuuta 2011 nimityksen Pittsburghin vihkipiispaksi ja Californian titulaaripiispaksi. Piispaksi vihkiminen seurasi 25. huhtikuuta. Pääkonsekraattorina toimi David Zubik, jota avustivat Joseph Patrick McFadden ja Daniel Edward Thomas.


title: Charles Joseph Chaput

text: Charles Joseph Chaput (s. 26. syyskuuta 1944 Concordia, Kansas) on yhdysvaltalainen roomalaiskatolinen arkkipiispa. Hän liittyi kapusiineihin 14. heinäkuuta 1968, ja hänet vihki papiksi Cyril John Vogel 29. elokuuta 1970. Hänet nimitettiin Rapid Cityn hiippakunnan johtoon 11. huhtikuuta 1988. Piispaksi vihkiminen seurasi 26. heinäkuuta. Pääkonsekraattorina toimi Pio Laghi, jota avustivat John Robert Roach ja James Francis Stafford.


title: Charles Joseph Chaput

text: Chaput sai 18. maaliskuuta 1997 nimityksen Denverin arkkipiispaksi, ja hänet asetettiin uuteen virkaansa 7. huhtikuuta. Hänet nimitettiin 19. heinäkuuta 2011 Philadelphian arkkipiispaksi, jonka virkaan hänet asetettiin 8. syyskuuta.


title: Edward James Burns

text: Edward James Burns (s. 7. lokakuuta 1957 Pittsburgh, Pennsylvania) on yhdysvaltalainen roomalaiskatolinen piispa. Hänet vihki papiksi Pittsburghin hiippakuntaan Vincent Martin Leonard 25. kesäkuuta 1983. Hänet nimitettiin Juneaun hiippakunnan johtoon Alaskaan 19. tammikuuta 2009, ja piispaksi vihkiminen seurasi 3. maaliskuuta. Pääkonsekraattorina toimi David Zubik, jota avustivat Roger Lawrence Schwietz ja Donald William Wuerl. Burns asetettiin virkaansa 2. huhtikuuta.


title: Patrick Anthony Ludden

text: Patrick Anthony Ludden (4. helmikuuta 1836 Breaffy – 6. elokuuta 1912) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Albanyn hiippakuntaan 21. toukokuuta 1865 ja nimitettiin Syracusen hiippakunnan johtoon 14. joulukuuta 1886. Piispaksi vihkiminen seurasi 1. toukokuuta 1887. Pääkonsekraattorina toimi Michael Augustine Corrigan, jota avustivat Bernard Joseph John McQuaid ja Francis McNeirny.


title: Patrick Anthony Ludden

text: Ludden kuoli 76-vuotiaana virassa.


title: Terry Ronald LaValley

text: Terry Ronald LaValley (s. 26. maaliskuuta 1956 Plattsburgh, New York) on yhdysvaltalainen roomalaiskatolinen piispa. Hänet vihittiin diakoniksi Ogdensburgin hiippakuntaan 27. helmikuuta 1988, ja hänet vihki papiksi samaan hiippakuntaan Stanislaus Joseph Brzana 24. syyskuuta 1988.


title: Terry Ronald LaValley

text: LaValley sai 23. helmikuuta 2010 nimityksen Ogdensburgin piispaksi. Hänet konsekroi 30. huhtikuuta Timothy Michael Dolan, jota avustivat Paul Stephen Loverde ja Robert Joseph Cunningham.


title: Miss Julie

text: Miss Julie on vuonna 2014 ensi-iltansa saanut Liv Ullmannin ohjaama ja käsikirjoittama draamaelokuva. Se perustuu August Strindbergin samannimiseen näytelmään vuodelta 1888. Sen pääosissa ovat Jessica Chastain, Colin Farrell ja Samantha Morton.


title: Miss Julie

text: Elokuvan ensi-ilta oli Toronton elokuvajuhlilla vuonna 2014.


title: Töyhtövalkokotka

text: Töyhtövalkokotka ("Spizastur melanoleucus") on haukkojen heimoon kuuluva "Spizastur"-suvun ainoa laji. Sitä tavataan Etelä- ja Keski-Amerikan alueella Argentiinassa, Belizessa, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Paraguayssa, Perussa, Ranskan Guayanassa, Surinamessa ja Venezuelassa. Sen määräksi arvioidaan alle 50 000 yksilöä.


title: Töyhtövalkokotka

text: Töyhtövalkokotkan elinpiiriä ovat subtrooppiset ja trooppiset metsät ja kosteat savannit, toisinaan myös vuoristoalueet 1 700 metrin korkeuteen.


title: Töyhtövalkokotka

text: Lajin populaatio on pienemässä, mutta ei kuitenkaan ole lähestymässä rajaa niin, että se olisi vaarantunut. Sitä tavataan myös hyvin laajalla alueella. "Spizastur melanoleucus" (Sibley and Monroe 1990, 1993) siirrettiin IUCN:ssä sukuun "Spizaetus" SACC:n (2006) ja AOU:n (2007) ratkaisuna.


title: Heinolan kirkko

text: Heinolan kirkko (aiemmin Heinolan kaupunginkirkko) pienellä mäellä Heinolan kaupungin keskustassa on Heinolan seurakunnan pääkirkko ja entinen Heinolan kaupunkiseurakunnan kirkko. Puinen pitkänomainen kahdeksankulmainen kirkkorakennus on valmistunut vuonna 1811. Sen rakentaja on ruoveteläinen Mats Åkergren.


title: Heinolan kirkko

text: Kirkko korjattiin sisältä perin pohjin vuosina 1925–1926, korjausten suunnittelija oli arkkitehti Josef Stenbäck. Myöhemmissä korjauksissa osa Stenbackin muutoksista säilytettiin, kirkon väritys sen sijaan on pyritty saamaan alkuperäisen kaltaiseksi.


title: Heinolan kirkko

text: Erillinen kellotapuli kirkon vieressä on alkuperäisen värinen. Carl Ludvig Engelin suunnittelema kellotapuli valmistui 1842. Siinä on säilynyt myös vanha aikakello akselistoineen, viisareineen ja kellotauluineen. Vuonna 2000 tehdyssä korjauksessa kellon käynti kuitenkin automatisoitiin.


title: Heinolan kirkko

text: Kirkossa on kaksi alttaritaulua, "Ristintie" ja "Ylösnousemus", jotka molemmat ovat taidemaalari Robert Wilhelm Ekmanin maalaamia ja vuodelta 1863. Kirkossa on myös kaksi lasimaalausta, toinen vuodelta 1925 ja toinen 1963.


title: Heinolan kirkko

text: Heinolan kirkon kulttuuriympäristöön kuuluu 1852 perustetun kirkkopuiston ja siinä olevien kirkon ja kellotapulin lisäksi saman kadun varressa oleva vanha pappila 1900-luvun vaihteesta sekä kirkon rakentamisen aikoihin perustettu vanha hautausmaa kirkkopuiston pohjoispuolella. Kirkkoympäristö sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Xiphactinus

text: Xiphactinus oli jättimäinen esihistoriallinen luukala, joka eli myöhäisellä liitukaudella. Sen koko vaihteli välillä 4,5-6 m. Se saalisti kookkaita kaloja ja lintuja.


title: Xiphactinus

text: Jäänteitä "Xiphactinus"-luukaloista on löydetty Kansasista (josta lajin ensimmäinen fossiili löydettiin 1850-luvulla), Alabamasta ja Georgiasta Yhdysvalloissa sekä Euroopasta, Australiasta, Kanadasta ja Venezuelasta.


title: Kilimanjaron lumet (vuoden 1952 elokuva)

text: Kilimanjaron lumet ("The Snows of Kilimanjaro") on Henry Kingin ohjaama vuoden elokuva vuodelta 1952. Elokuva perustuu Ernest Hemingwayn novelliin "Kilimanjaron lumet" vuodelta 1936.


text: Tarinassa Harry-niminen kirjailija on loukannut jalkansa safarilla ja jalka on tulehtunut. Kuolemaa odottaessaan hän keskustelee vaimonsa kanssa ja muistelee menneitä. Novellissa on esipuhe, jossa Hemingway kertoo Kilimanjaron huipulle jäätyneestä leopardista, ja se on myös elokuvassa alkusanoina ja se myös on sijoitettu itse tarinan osaksi. Elokuvan loppu poikkeaa novellista.


text: Elokuvaan on ympätty tapahtumia Hemingwayn elämästä, esimerkiksi härkätaisteluja ja Espanjan sisällissotaa.


text: Kriitikko Timo Peltonen pitää elokuvan alkua alkusanoja lukuun ottamatta hyvin kömpelönä, mutta kokonaisuudesta muodostuu kuitenkin kiitoksen ansaitseva elokuva.


title: Kilimandšaron lumet (novelli)

text: Kilimandšaron lumet, myös "Kilimanjaron lumet" ("The Snows of Kilimanjaro") on Ernest Hemingwayn novelli vuodelta 1936. Sen on suomentanut Jouko Linturi vuonna 1958 ja Kalevi Nyytäjä vuonna 1991.


title: Kilimandšaron lumet (novelli)

text: Novelli on alun perin ilmestynyt vuonna 1936 "Esquire"-lehdessä ja sen jälkeen useissa kokoelmissa. Linturin suomennos on julkaistu valikoimassa "Kilimandšaron lumet", joka ilmestyi 1958 ja on valikoima kokoelmasta "The first forty-nine stories". Nyytäjän suomennos on ilmestynyt kokoelmassa "Ensimmäiset 49 kertomusta" ("The first forty-nine stories").


title: Kilimandšaron lumet (novelli)

text: Novellissa kirjailija Harry on loukannut jalkansa safarilla ja jalka on tulehtunut. Kuolemaa odottaessaan hän keskustelee vaimonsa kanssa ja muistelee menneitä. Novellissa on esipuhe, jossa Hemingway kertoo Kilimanjaron huipulle jäätyneestä leopardista.


title: Kilimandšaron lumet (novelli)

text: Novellista on myös ohjattu elokuva, "Kilimanjaron lumet" ("Snows of Kilimanjaro"), jonka on ohjannut Henry King vuonna 1952.


title: Chiasso

text: Chiasso on kaupunki Etelä-Sveitsissä, Ticinon kantonissa. Kaupungissa on noin 8 000 asukasta. Chiasso sijaitsee Italian ja Sveitsin rajalla. Italian puolen naapurikaupunki on Como.


title: Chiasso

text: Chiasso sijaitsee Breggiajoen varrella.


title: Chiasso

text: Moottoritie A2 (eurooppatie E35) kulkee kaupungin kautta.


title: Chiasso

text: Gotthardin rautatie Luganosta rajan yli Milanoon kulkee Chiasson kautta. Chiassosta on suoria paikallisjunayhteyksiä Italian puolelle Comoon ja Milanon Garibaldi-asemalle sekä Sveitsissä Luganoon ja Bellinzonaan. Kaukojunat Milanon päärautatieasemalta Zürichiin, Luzerniin ja Baseliin kulkevat Chiasson kautta


title: Mendrisio

text: Mendrisio on kaupunki Etelä-Sveitsissä, Ticinon kantonissa. Kaupungissa on noin 12 000 asukasta. Nykyinen Mendrision kunta on syntynyt kymmenen kunnan (Mendrisio, Arzo, Besazio, Capolago, Genestrerio, Ligornetto, Meride, Rancate, Salorino, Tremona) yhdistyttyä vuosina 2004–2013.


title: Mendrisio

text: Mandrision alue rajoittuu pohjoisessa Luganojärveen sekä lännessä ja etelässä Italiaan. Mendrisio sijaitsee Laveggiojoen varrella.


title: Mendrisio


title: Mendrisio

text: Gotthardin rautatie Luganosta Milanoon kulkee Mendrision kautta. Mendrisiosta on suoria paikallisjunayhteyksiä Italian puolelle Comoon ja Milanon Garibaldi-asemalle sekä Sveitsissä Chiassoon, Luganoon ja Bellinzonaan. Kaukojunat Milanon päärautatieasemalta Zürichiin, Luzerniin ja Baseliin kulkevat Mendrision kautta


title: Mendrisio

text: Rautatie kuululle Monte Generoso -näköalavuorelle (1 701 m mpy.) lähtee Capolagon kylästä Luganojärven rannalta.


title: Mendrisio

text: Mendrisiossa on Sveitsin italiankielisen yliopiston () arkkitehtiosasto, jonka johtajana on toiminut vuodesta 2011 alkaen Mario Botta.


title: Klorogeenihappo

text: Klorogeenihappo on fenolinen karboksyylihappo. Se on vesiliukoinen yhdiste.


title: Klorogeenihappo

text: Klorogeenihappo syntyy, kun kahvihappo ja kiinihappo muodostavat esterin. Klorogeenihapolla on antioksidanttisia vaikutuksia, koska kahvihappo toimii antioksidanttina.


title: Klorogeenihappo

text: Kahvi sisältää paljon klorogeenihappoa. Raakakahvissa on 6-10 % klorogeenihappoa. Kun kahvi paahdetaan, klorogeenihappo hajoaa, ja kiinihappo näin ollen lisääntyy. Paahdon aikana klorogeenihappo sekä kiinihappo muodostavat laktoneja, eli syklisiä estereitä. Tämän takia klorogeenihappo ei ole vaikuttavana tekijänä paahdossa tapahtuvassa kahvin happamuusasteen nousussa. Paahdon aikana klorogeenihappopitoisuus pienenee melko paljon.


title: Klorogeenihappo

text: Suurin osa ihmisistä saa tarvittavan fenolimäärän kahvista sen suuren klorogeenihappopitoisuuden vuoksi. Kupillisessa tummapaahtoista kahvia on noin 20 milligrammaa klorogeenihappoa. Vaaleapaahtoisessa kahvissa klorogeenihappoa on noin 675 milligrammaa. Monissa kasveissa esiintyy klorogeenihappoa kuten esimerkiksi mustikassa.


title: Klorogeenihappo

text: Klorogeenihapot hajoavat elimistössä kahvihapoksi, ferulahapoksi ja isoferulahapoksi.


title: Klorogeenihappo

text: Klorogeenihapon on todettu vaikuttavan myös muun muassa mahalaukun hormonieritykseen ja sillä saattaa olla myönteinen vaikutus sokeriaineenvaihduntaan.


title: Rihmaturska

text: Rihmaturska ("Euclichthys polynemus") on turskakaloihin kuuluva kalalaji, jota tavataan Tyynestämerestä. Se on ainoa laji rihmaturskien ("Euclichthyidae") heimossa.


title: Rihmaturska

text: Kooltaan rihmaturska voi saavuttaa 35 cm:n pituuden. Ruumiinmuodoltaan se on pitkänomainen ja suippenee pyrstöä kohden. Tyypillisiä piirteitä ovat suuri suu ja suuret silmät, 2 selkäevää, joista etumainen on lyhyt ja korkea ja taaempi on pitkä ja matala. Myös peräevä on kaksiosainen. Kalan pyrstöevä on pienikokoinen ja epäsymmetrinen. Rihmaturskan vatsaevät koostuvat neljästä erillisestä pitkästä ruodosta. Suomut ovat lajilla pienet.


title: Rihmaturska

text: Rihmaturskaa tavataan Tyynenmeren lounaisosista Australian, Uuden-Seelannin ja Uuden-Kaledonian läheisyydestä. Se on syvän veden laji, joka elää tyypillisesti 200–1 000 metrin syvyydessä.


title: Hovijasmike

text: Hovijasmike ("Philadelphus pubescens") on jasmikkeisiin kuuluva pensaslaji. Se on kotoisin Pohjois-Amerikan kaakkoisosasta.


title: Hovijasmike

text: Hovijasmiketta kasvatetaan puistoissa ja puutarhoissa koristekasvina. Se kasvaa 3-5 m korkeaksi ja kukkii heinäkuussa valkoisin, tuoksuvin kukin. Lehdet ovat suuret, alta karvaiset.


title: Hovijasmike

text: Hovijasmike kukkii Suomessa myöhään heinäkuussa, myöhemmin kuin monet muut jasmikelajit.


title: Kameliajasmike

text: Kameliajasmike ("Philadelphus" × "virginalis") on jasmikkeisiin kuuluva pensas. Se on jalostettu Ranskassa 1909 risteyttämällä kaksi jasmikelajia. Sen jälkeen sitä on kehitetty useita eri viljelymuotoja.


title: Kameliajasmike

text: Kameliajasmiketta kasvatetaan puistoissa ja puutarhoissa koristekasvina. Se kasvaa noin kolme metriä korkeaksi ja kukkii Suomessa heinäkuun puolivälissä valkoisin, tuoksuvin kukin. Kukinta kestää noin 10 päivää. Lehdet ovat 4–7 cm pitkiä, 2,5–4,5 cm leveitä.


title: Kameliajasmike

text: Kameliajasmikkeen kukat ovat kerrannaiset. Se menestyy Suomessa vain maan eteläisimmissä osissa.


title: Dragutin Dimitrijević

text: Dragutin Dimitrijević (, salanimi Apis; 17. elokuuta 1876 Belgrad – 27. kesäkuuta 1917 Thessaloniki, Kreikka) oli serbialainen upseeri ja tiedustelujohtaja, joka toimi kiihkokansallismielisen Musta käsi -salaseuran puheenjohtajana. Hänen ja eräiden muiden upseerien yhteys 28. kesäkuuta 1914 Sarajevossa tapahtuneeseen Itävalta-Unkarin kruununprinssi Frans Ferdinandin salamurhaan johti ensimmäisen maailmansodan puhkeamiseen. Serbian hallitus suojeli pitkään Dimitrijevićiä, mutta kääntyi vuonna 1917 häntä vastaan, jolloin hänet tuomittiin näytösoikeudenkäynnissä kuolemaan ja teloitettiin.


title: Dragutin Dimitrijević

text: Dimitrijević syntyi Belgradissa 17. elokuuta 1876. Hänen isänsä oli käsityöläinen, ja hän suoritti opintonsa kymnaaseissa Nišissä ja Belgradissa. Dimitrijević hyväksyttiin Serbian sotilasakatemiaan 18-vuotiaana, ja hän valmistui sieltä erinomaisen arvosanoin. Hän kohosi jo hyvin nuorena upseerina Serbian yleisesikuntaan. Dimitrijević oli useiden muiden upseerien mukana suunnittelemassa vuonna 1901 epäsuositun kuningas Aleksanteri I:n salamurhaa. Suunnitelma toteutettiin kesäkuussa 1903. Kuningas Aleksanterin ja kuningatar Dragan surmaamisen yhteydessä Dimitrijevićia ammuttiin useita kertoja. Kolmea luotia ei koskaan poistettu hänen kehostaan, mutta hän jäi henkiin. Salamurhaan osallistuneet upseerit saivat pian Serbian armeijan johtoonsa. Dimitrijevićista tuli sotilasakatemian taktiikan professori, ja vuonna 1913 hänet nimitettiin yleisesikunnan tiedusteluosaston johtajaksi. Hän kunnostautui tehtävässään Balkanin sotien aikana 1912–1913.


title: Dragutin Dimitrijević

text: Dimitrijević oli vuonna 1911 perustetun "Ujedinjenje ili Smrt" (”Yhdistyminen tai kuolema”) -nimisen kansallismielisen salaseuran johtaja ja perustajajäsen. Järjestö tunnettiin paremmin nimellä "Crna Ruka" (”Musta käsi”), ja sen tavoitteena oli toteuttaa väkivaltaisia iskuja Suur-Serbian luomiseksi. Dimitrijević käytti järjestön johtajana salanimeä Apis eli ”pyhä härkä”. Serbinationalistien kiinnostuksen pääkohteena oli Itävalta-Unkarille kuuluneen Bosnian ”vapauttaminen”, ja Dimitrijević uskoi arkkiherttua Frans Ferdinandin murhan palvelevan tätä tavoitetta. Vuonna 1911 Dimitrijević oli laatinut epäonnistuneen suunnitelman keisari Frans Joosefin salamurhaamiseksi, mutta sen jälkeen hänen huomionsa kääntyi Frans Ferdinandiin, jonka ajama Itävalta-Unkarin muuttaminen liittovaltion suuntaan olisi toteutuessaan vähentänyt Suur-Serbia-ajatuksen kannatusta Bosnian serbien keskuudessa.


title: Dragutin Dimitrijević

text: Dimitrijevićin uskotaan olleen merkittävässä roolissa arkkiherttuan murhan suunnittelussa vuonna 1914. Serbian pääministeri Nikola Pašić sai vihiä suunnitelmasta ja yritti estää sen toteutumisen varoittamalla Itävalta-Unkarin hallitusta, mutta hänen varoitusviestiään ei ymmärretty. Pašićin antamasta pidätysmääräyksestä huolimatta kolmekin salaliittolaista pääsi livahtamaan Serbiasta rajan yli Bosniaan Frans Ferdinandin vierailun alla. Murhan toteutti lopulta bosnialainen serbiopiskelija Gavrilo Princip, joka oli Mustan käden jäsen. Itävallan viranomaiset saivat pian selville, että attentaatilla oli salaseuran kautta yhteyksiä Serbian sotilasjohtoon ja myös Dimitrijevićin nimi tuli heidän tietoonsa. Seurauksena oli Itävalta-Unkarin ja Serbian välinen selkkaus, joka johti edelleen maailmansodan syttymiseen, sillä Pašićin hallitus kieltäytyi luovuttamasta mahdollisia epäiltyjä Itävaltaan vedoten Serbian suvereeniuteen.


title: Dragutin Dimitrijević

text: Dimitrijević oli pitkään Serbian johdon suojeluksessa, koska vuoden 1903 vallankaappauksella valtaan päässyt Karađorđevićin hallitsijasuku oli hänelle kiitollisuudenvelassa. Vielä Serbian kärsittyä sodassa tappion ja maan hallituksen evakuoitua Belgradin Dimitrijević sai 1916 ylennyksen everstiksi, mutta pian sen jälkeen pääministeri Pašić määräsi Musta käsi -järjestön lakkautettavaksi. Lokakuussa 1916 Dimitrijević menetti asemansa tiedustelujohtajana ja hänet siirettiin Thessalonikan rintaman esikuntaan. 28. joulukuuta Dimitrijević pidätettiin.


title: Dragutin Dimitrijević

text: Ei tiedetä varmasti, miksi Pašić ja sijaishallitsijana toiminut prinssi Aleksanteri kääntyivät Mustaa kättä vastaan, mutta joka tapauksessa järjestö ja sen johtajat päätettiin eliminoida. Erään teorian mukaan syynä oli toteutumaton ajatus erillisrauhan neuvottelemisesta Itävalta-Unkarin kanssa. Dimitrijevićiä ja viittä muuta upseeria syytettiin salaliitosta ja kaappaushankkeesta. Oikeudenkäynti pidettiin Thessalonikissa Kreikassa, jossa Serbian hallitus tuolloin toimi maanpaossa. Dimitrijevićia ja muita syytettiin prinssi Aleksanterin salamurhan suunnittelusta, mutta ei kuningas Aleksanteri I:n murhasta vuonna 1903 tai Frans Ferdinandin murhasta vuonna 1914. Kolmen kuukauden oikeudenkäynnin jälkeen Dimitrijević todettiin syylliseksi ja tuomittiin kuolemaan 18. kesäkuuta 1917. Hänet teloitettiin ampumalla kahdeksan päivää myöhemmin Serbian liittolaismaiden Venäjän ja Yhdistyneen kuningaskunnan vastalauseista huolimatta. Häntä kohti jouduttiin ampumaan 20 laukausta, ennen kuin hänet todettiin kuolleeksi.


title: Dragutin Dimitrijević

text: Vuonna 1953 Belgradissa pidetyssä näytösoikeudenkäynnissä Dimitrijevićin juttu käsiteltiin uudelleen ja hänet julistettiin syyttömäksi.


title: Robert Kazinsky

text: Robert John Appleby, paremmin tunnettu nimellä Robert Kazinsky, (s. 18. marraskuuta 1984 Haywards Heath, West Sussex, Englanti) on englantilainen näyttelijä.


title: Robert Kazinsky

text: Kazinsky valmistui Guildford School of Acting -koulusta vuonna 2005. Hän sai pian valmistumisensa osan televisiosarjasta "Dream Theam". Kazinsky näytteli Sean Slateria englantilaisessa saippuasarjassa "EastEnders" vuosina 2006–2009. Hänet erotettiin sarjasta, kun hän aiheutti skandaalin Britanniassa pommittamalla mallia sopimattomilla tekstiviesteillä ja kuvilla.


title: Robert Kazinsky

text: Kazinskylla on ollut vierailurooleja sarjoissa "Kova laki: Los Angeles" ja "Perhesiteet". Vuonna 2013 hän alkoi näytellä yhdysvaltalaisessa sarjassa "True Blood". Hän on näytellyt valkokankaalla elokuvissa "Red Tails", "Timeless" ja "Pacific Rim".


title: Robert Kazinsky

text: Kazinsky syntyi Haywards Heathissä West Sussexissa ja kasvoi Cuckfieldissä Brightonin lähellä. Hänellä on vanhempi veli Michael. Kazinsky on juutalainen ja puhuu sujuvasti hepreaa. Hänellä on puolalais-venäläiset sukujuuret.


title: José Ignacio Alemany Grau

text: José Ignacio Alemany Grau (s. 27. tammikuuta 1934 Madrid) on Perussa toiminut espanjalainen roomalaiskatolinen piispa. Hän kuuluu redemptoristeihin. Hänet vihittiin papiksi 11. tammikuuta 1959 ja nimitettiin Chachapoyasin hiippakunnan johtoon 17. elokuuta 1995. Piispaksi vihkiminen seurasi 15. lokakuuta. Pääkonsekraattorina toimi Ángel Francisco Simón Piorno, jota avustivat Fortunato Baldelli ja Oscar Rolando Cantuarias Pastor.


title: José Ignacio Alemany Grau

text: Alemany Grau erosi tehtävistään piispana 18. toukokuuta 2000.


title: Narodna Odbrana

text: Narodna Odbrana (”Kansallinen puolustus”) oli serbialainen kansallismielinen järjestö, joka perustettiin vuonna 1908 Itävalta-Unkarin liitettyä Bosnia-Hertsegovinan itseensä. Sen päätarkoituksena oli nostattaa kapina Bosniassa ja suunnata väkivaltaisia iskuja sekä Itävalta-Unkaria että Ottomaanien valtakuntaa vastaan. Narodna Odbrana värväsi jäseniä Serbiasta, Bosnia-Hertsegovinasta ja Kroatiasta. Se muutettiin 1909 virallisesti kulttuurijärjestöksi, mutta jatkoi todellisuudessa edelleen salaisia operaatioitaan. Vuonna 1914 Itävalta-Unkarin viranomaiset epäilivät virheellisesti Narodna Odbranan olleen vastuussa arkkiherttua Frans Ferdinandin murhasta, joka oli kuitenkin todellisuudessa toisen, Musta käsi -nimisen organisaation toteuttama.


title: Djalwana Laurent Lompo

text: Djalwana Laurent Lompo (s. 1. tammikuuta 1967 Koulbou) on nigeriläinen roomalaiskatolinen piispa. Hänet vihittiin 21. syyskuuta 1997 papiksi Niameyn hiippakuntaan (vuodesta 2007 arkkihiippakunta). Hänet nimitettiin Niameyn vihkipiispaksi sekä Buffadan titulaaripiispaksi 26. tammikuuta 2013, ja piispaksi vihkiminen seurasi 9. kesäkuuta. Pääkonsekraattorina toimi Michel Christian Cartatéguy, jota avustivat Séraphin François Rouamba ja Ambroise Ouédraogo.


title: Milan Lach

text: Milan Lach (s. 18. marraskuuta 1973 Kežmarok) on slovakialainen jesuiitta ja slovakialais-bysanttilainen katolinen piispa. Milan Chautur vihki hänet diakoniksi 11. marraskuuta 2000 ja papiksi 1. heinäkuuta 2001. Hänet nimitettiin Prešovin arkkihiippakunnan vihkipiispaksi sekä Ostracinen titulaaripiispaksi 19. huhtikuuta 2013, ja piispaksi vihkiminen seurasi 1. kesäkuuta. Pääkonsekraattorina toimi Ján Babjak, jota avustivat Chautur ja Peter Rusnák.


title: Zacarías Ortiz Rolón

text: Zacarías Ortiz Rolón (s. 6. syyskuuta 1934 Arroyos y Esteros) on paraguaylainen roomalaiskatolinen piispa. Hän liittyi salesiaaneihin 14. tammikuuta 1961 ja sai pappisvihkimyksensä 14. elokuuta 1965. Hänet nimitettiin Chaco Paraguayon apostoliseksi vikaariksi sekä Minoran titulaaripiispaksi 12. maaliskuuta 1988, ja piispaksi vihkiminen seurasi 26. kesäkuuta. Pääkonsekraattorina toimi Ismael Blas Rolón Silvero, jota avustivat Alejo del Carmen Obelar Colman ja Celso Yegros Estigarribia.


title: Zacarías Ortiz Rolón

text: Ortiz Rolón sai 12. heinäkuuta 2003 nimityksen Concepción (Santissima Concezione) en Paraguayn hiippakunnan johtoon. Hän jäi tehtävistään eläkkeelle 11. heinäkuuta 2013.


title: Kallioinen

text: Kallioinen tarkoittaa seuraavia:


title: Alfredo Petit Vergel

text: Alfredo Petit Vergel (s. 24. heinäkuuta 1936 Havanna) on kuubalainen roomalaiskatolinen piispa. Hänet vihittiin papiksi San Cristóbal de la Habanan arkkihiippakuntaan 23. joulukuuta 1961 ja nimitettiin sen vihkipiispaksi sekä Buslacenan titulaaripiispaksi 16. marraskuuta 1991. Piispaksi vihkiminen seurasi 12. tammikuuta 1992. Pääkonsekraattorina toimi Jaime Lucas Ortega y Alamino, jota avustivat Faustino Sainz Muñoz ja Pedro Claro Meurice Estiu.


title: Urbain Ngassongo

text: Urbain Ngassongo (s. 15. lokakuuta 1961 Kinshasa, Kongon demokraattinen tasavalta) on Kongon tasavallassa toimiva roomalaiskatolinen piispa. Hänet vihittiin papiksi Brazzavillen arkkihiippakuntaan 20. heinäkuuta 1996 ja nimitettiin Gamboman hiippakunnan johtoon 22. helmikuuta 2013. Piispaksi vihkiminen seurasi 21. huhtikuuta. Pääkonsekraattorina toimi Anatole Milandou, jota avustivat Jan Romeo Pawłowski ja Victor Abagna Mossa.


title: Suutari (hyönteinen)

text: Suutari ("Monochamus sutor") on kookas, mustansävyinen sarvijäärälaji. Lajin toukat voivat vahingoittaa kuorimatonta puutavaraa.


title: Suutari (hyönteinen)

text: Suutari on melko kookas, pikimusta kovakuoriainen, jolla on erittäin pitkät tuntosarvet. Kuoriaisen ruumiin pituus on 16–24 mm, mutta koiraan tuntosarvet ovat yli kaksi kertaa ruumiin pituiset ja naaraallakin jokin verran ruumista pidemmät. Peitinsiivet ovat mustat ja etenkin naaraalla niissä on kellertävien karvatupsujen muodostamaa kuviointia, koiraalla kuviointi on heikompaa tai voi puuttua kokonaan. Etuselän sivuilla on suuri, teräväkärkinen hammas. Peitinsiipien tyvellä keskellä selkää olevassa pienessä kilvekkeessä on karvaton keskijuova, joka ulottuu koko kilvekkeen poikki. Koiraan etummaisen raajaparin nilkkojen jaokkeet ovat leveät ja niissä on pitkiä karvoja. Takimmaisen raajaparin nilkkojen tyvijaoke on kapea.


title: Suutari (hyönteinen)

text: Huomattavan samannäköisiä lajeja ovat ranskanräätäli ("Monochamus galloprovincialis") sekä idänräätäli ("Monochamus urussovii") ja lajien luotettava erottaminen toisistaan vaatii yleensä yksityiskohtien tarkastelua.


title: Suutari (hyönteinen)

text: Suutarin levinneisyys ulottuu Pohjois-Euroopasta ja Keski-Euroopan vuoristoista Siperian poikki Japaniin asti. Suomessa sitä tavataan melko yleisenä koko maassa Ahvenanmaalta ja etelärannikolta pohjoisimpaan Lappiin saakka. Kuitenkin Uudellamaalla ja Varsinais-Suomessa se on taantunut.


title: Suutari (hyönteinen)

text: Suutarin elinympäristöjä ovat aurinkoiset paikat, joilla on kuolleita tai vioittuneita puita, erityisesti metsien myrskytuhoalueet, metsäpalojen ja kulotusten synnyttämät aukeat sekä hakkuuaukeiden reunukset. Laji lisääntyy myös aurinkoiselle paikalle jätetyssä kuorellisessa puutavarassa. Aikuiset kuoriaiset ovat liikkeellä kesäkuun puolivälistä elokuun lopulle. Ne ovat päiväaktiivisia ja liikkuvat etenkin aurinkoisella säällä, jolloin koiraat voivat kamppailla naaraista. Kuoriaiset syövät puiden nilaa.


title: Suutari (hyönteinen)

text: Naaras munii vastikään kuolleisiin kuusiin ja mäntyihin, joiden kuoreen se nakertaa suppilomaisen kuopan, jonka pohjalla on vaakasuora uurre. Munintapaikaksi kelpaavat myös kannot ja kuorellinen puutavara. Kuhunkin munintasuppiloon naaras laskee kaksi munaa. Toukka elää aluksi kuoren alla, mutta kaivertaa talveksi käytävän syvälle puun sisään. Toukkakäytävään kuuluu puun pinnalla oleva laaja, laakea allas, joka täyttyy toukan tuottamasta puupurusta, jota saattaa pursottua puun pinnalle saakka. Toukat syövät myös toisiaan. Toukkavaihe kestää yleensä kaksi vuotta, joskus vain vuoden, ja täysikasvuinen toukka koteloituu puun sisään kaivertamaansa U-kirjaimen muotoiseen käytävään lähelle puun pintaa. Toukat kykenevät tuottamaan kuorta leuoillaan raapien jopa kymmenen metrin päähän kuuluvan äänen.


title: Suutari (hyönteinen)

text: Suutarin toukkien asuttama puutavara ei toukkakäytävien vuoksi kelpaa sahatavaraksi. Vahinkoja voidaan kuitenkin torjua keräämällä puutavara nopeasti pois maastosta tai kuorimalla varastoitavat rungot.


title: Sergei Sazonov

text: Sergei Dmitrijevitš Sazonov (10. elokuuta 1860 Rjazanin alue – 25. joulukuuta 1927 Nizza, Ranska) oli venäläinen diplomaatti, joka toimi Venäjän ulkoministerinä vuosina 1910–1916. Hän vaikutti ensimmäisen maailmansodan puhkeamiseen vuonna 1914.


title: Sergei Sazonov

text: Sazonov aloitti Venäjän ulkoministeriön palveluksessa vuonna 1883 ja työskenteli vuodesta 1890 Länsi-Euroopassa, muun muassa Venäjän Lontoon-suurlähetystössä. Vuosina 1906–1909 hän oli lähettiläänä Vatikaanissa. Sazonov nimitettiin toukokuussa 1909 Venäjän varaulkoministeriksi. Hän oli tuolloisen pääministerin Pjotr Stolypinin lanko. Venäjän ulkoministeriksi Sazonov nimitettiin Aleksandr Izvolskin seuraajana 11. lokakuuta 1910. Sazonov pyrki säilyttämään Venäjän läheiset suhteet Ranskaan ja Isoon-Britanniaan, mutta myös parantamaan suhteita Saksaan. Hän halusi myös säilyttää "status quon" Balkanilla ja ainakin kohtalaiset suhteet Turkkiin, mutta ei voinut estää Balkanin liiton muodostamista. Vaikka Balkanin liitto lisäksi suuntautui Venäjän toiveiden vastaisesti Turkkia eikä Itävalta-Unkaria vastaan, Sazonov katsoi parhaaksi asettua diplomaattisesti tukemaan sitä.


title: Sergei Sazonov

text: Niin sanotun heinäkuun kriisin puhjettua vuonna 1914 Sazonov neuvoi aluksi Serbian hallitusta suostumaan Itävalta-Unkarin vaatimuksiin sodan välttämiseksi. Kun Itävalta-Unkari kuitenkin uhkasi Serbiaa sodalla, Sazonov ilmoitti ettei Venäjä sallisi Serbian kukistamista ja kannusti 30. heinäkuuta tsaari Nikolai II:ta määräämään täyden liikekannallepanon. Tämän seurauksena Saksa julisti 1. elokuuta sodan Venäjälle ja maailmansota alkoi. Sodan alkuvuosina Sazonov keskittyi hahmottelemaan Venäjän sodanpäämääriä. Turkin liityttyä sotaan Venäjää vastaan marraskuussa 1914 hän valitsi yhdeksi päätavoitteista Konstantinopolin ja Turkin salmien hallinnan vaatimisen Venäjälle, ja sai tälle myös Ranskan ja Ison-Britannian hyväksynnän maaliskuussa 1915. Tsaari Nikolai II ei kuitenkaan hyväksynyt Sazonovin ehdotusta autonomian myöntämisestä Puolalle. Tsaaritar Aleksandra ja häntä tukeneet konservatiiviset piirit alkoivat vaatia Sazonovin eroa, ja lopulta Nikolai II erotti ulkoministerinsä 5. elokuuta 1916. Sazonov oli tuolloin lomalla Suomessa. Sazonov nimitettiin kuolleen Aleksandr Benckendorffin tilalle Venäjän suurlähettilääksi Lontooseen tammikuussa 1917, siis vain hieman ennen helmikuun vallankumousta, mutta Venäjän väliaikainen hallitus erotti hänet jo toukokuussa ennen kuin hän ehti matkustaa asemapaikalleen.


title: Sergei Sazonov

text: Venäjän sisällissodan puhjettua kenraali Anton Denikinin johtama valkoinen hallitus lähetti vuonna 1918 Sazonovin edustajanaan Pariisiin. Sazonov toimi 1918–1919 Pariisista käsin sekä Denikinin että amiraali Aleksandr Koltšakin johtaman valkoisen hallituksen ulkoministerinä. Hän oli johtava henkilö Venäjän valkoisten hallitusten yhteiseksi ulkomaandelegaatioksi tarkoitetussa venäläisessä poliittisessa neuvottelukunnassa ja osallistui Venäjän valkoisten epävirallisena edustajana Pariisin rauhankonferenssiin. Sazonov asui loppuikänsä Ranskassa. Hän julkaisi muistelmansa hieman ennen kuolemaansa vuonna 1927.


title: Michel Méranville

text: Gilbert Marie Michel Méranville (s. 4. helmikuuta 1936 Le Vauclin) on martiniquelainen roomalaiskatolinen arkkipiispa. Hänet vihittiin papiksi 20. joulukuuta 1959 ja nimitettiin Fort-de-Francen arkkihiippakunnan johtoon 14. marraskuuta 2003. Piispaksi vihkiminen seurasi 18. huhtikuuta 2004. Pääkonsekraattorina toimi Maurice Rigobert Marie-Sainte, jota avustivat Ernest Mesmin Lucien Cabo ja Louis Albert Joseph Roger Sankalé.


title: Maurice Marie-Sainte

text: Maurice Rigobert Marie-Sainte (4. tammikuuta 1928 Balata – 27. elokuuta 2017 Sainte-Anne) oli martiniquelainen roomalaiskatolinen arkkipiispa. Hänet vihittiin papiksi 21. joulukuuta 1955 ja nimitettiin Fort-de-Francen arkkihiippakunnan vihkipiispaksi sekä Sicilibban titulaaripiispaksi 19. joulukuuta 1968. Piispaksi vihkiminen seurasi 12. lokakuuta 1969. Pääkonsekraattorina toimi Henri-Marie-François Varin de la Brunelière, jota avustivat Charles-Marie-Joseph-Henri de Provenchères ja Patrick Webster.


title: Maurice Marie-Sainte

text: Marie-Sainte sai 4. heinäkuuta 1972 nimityksen Fort-de-Francen arkkipiispaksi, jona hän toimi, kunnes jäi eläkkeelle 8. tammikuuta 2004.


title: Octavio Betancourt Arango

text: Octavio Betancourt Arango (4. tammikuuta 1928 Abejorral – 18. kesäkuuta 2017) oli kolumbialainen roomalaiskatolinen piispa. Hänet vihittiin papiksi 1. marraskuuta 1951 ja nimitettiin Medellínin arkkihiippakunnan vihkipiispaksi sekä Germania in Dacian titulaaripiispaksi 23. marraskuuta 1970. Piispaksi vihkiminen seurasi 2. helmikuuta 1971. Pääkonsekraattorina toimi Tulio Botero Salazar, jota avustivat Aníbal Muñoz Duque ja Arturo Duque Villegas.


title: Octavio Betancourt Arango

text: Betancourt Arango sai 10. marraskuuta 1975 nimityksen Garzónin piispaksi, mutta hän erosi tehtävistään 26. huhtikuuta 1977.


title: Ranskanräätäli

text: Ranskanräätäli ("Monochamus galloprovincialis") on kookas, musta ja pitkätuntosarvinen kovakuoriaislaji.


title: Ranskanräätäli

text: Ranskanräätäli on melko kookas, 15–22 mm pitkä, musta kovakuoriainen, jonka peitinsiivissä on usein nähtävissä hieman vihertävää kiiltoa. Peitinsiivet ovat pituuteensa nähden melko leveät, profiililtaan laakeat ja niissä on etenkin naaraalla kellertävien karvojen muodostamia laikkuja, jotka saattavat koirailta puuttua kokonaan. Peitinsiipien tyvellä keskellä selkää olevassa kilvekkeessä on karvaton alue, joka ulottuu kilvekkeen etureunasta suunnilleen sen puoleen väliin. Etuselän sivuilla on suuri, terävä hammas ja koiraan tuntosarvet ovat yli kaksi kertaa ruumiin pituiset ja naaraallakin hieman ruumista pitemmät. Muun muassa Suomessa tavattavalla alalajilla "M. g. pistor" raajat ovat mustat, kun taas Keski-Euroopassa tavattavalla alalajilla "M. g. galloprovincialis" raajat ovat punaiset. Takimmaisen raajaparin nilkkojen tyvijaoke on suhteellisen lyhyt ja muodoltaan kolmiomainen.


title: Ranskanräätäli

text: Ranskanräätäli muistuttaa suuresti suutaria ("Monochamus sutor") sekä idänräätäliä ("Monochamus urussovii") ja lajien erottaminen toisistaan vaatii tarkkuutta.


title: Ranskanräätäli

text: Lajia tavataan Pohjois-Afrikasta Euroopan poikki Lähi-Itään ja Siperiaan. Suomessa ranskanräätäliä tavataan Ahvenanmaalta ja etelärannikolta Etelä-Lappiin saakka, mutta se harvinaistuu pohjoista kohti.


title: Ranskanräätäli

text: Ranskanräätäli on täysin mäntyyn sidoksissa oleva laji. Aikuiset kuoriaiset ovat liikkeellä heinä-elokuussa ja ne syövät nilaa elävien mäntyjen latvuksissa. Elinpaikkoinaan ne suosivat aurinkoisia ympäristöjä. Naaraat munivat vähän aikaa sitten kuolleiden mäntyjen rangoille ja oksille tai elävien puiden kuoleville oksille. Erityisesti suosiossa ovat tuulen kaatamat puut, hakkuualueille jääneet latvukset sekä puutavaran säilytyspaikat.


title: Ranskanräätäli

text: Toukat elävät aluksi kuoren alla nilakerroksessa, mutta jyrsivät myöhemmin puun sisään vinosti suuntautuvan, poikkileikkaukseltaan soikean, vajaan senttimetrin levyisen käytävän. Käytävään liittyy puun pinnassa oleva laakea, allasmainen onkalo, joka täyttyy toukan tuottamasta puupurusta ja josta purua saattaa levitä myös kuoren ulkopuolelle. Toukka talvehtii käytävässä puun sisällä. Noin 90 % toukista toukkakehitys kestää kaksi vuotta, muilla yhden vuoden. Täysikasvuinen toukka koteloituu lähelle puun pintaa ja aikuinen kuoriainen poistuu pyöreän, noin 6–8 mm läpimittaisen reiän kautta.


title: Ranskanräätäli

text: Ranskanräätälin toukkien käytävät voivat tehdä pöllipinoihin varastoidusta puutavarasta sahatavaraksi kelpaamatonta. Tuhoja voidaan torjua välttämällä puutavaran pitkää varastointia. Etelämpänä Euroopassa ranskanräätäli on mäntyankeroisen ("Bursaphelenchus xylophilus") merkittävin levittäjä.


title: Gabino Zavala

text: Gabino Zavala (s. 7. syyskuuta 1951) on meksikolaissyntyinen yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan Timothy Manning 28. toukokuuta 1977. Hänet nimitettiin Los Angelesin vihkipiispaksi sekä Tamascanin titulaaripiispaksi 8. helmikuuta 1994, ja piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.


title: Gabino Zavala

text: Zavala erosi tehtävistään vihkipiispana 4. tammikuuta 2012. Eroamisen yhteydessä hänen kerrottiin olevan kahden lapsen isä.


title: Monarkia Suomessa

text: Suomi ei ole eikä ole ollut itsenäinen monarkia. Ennen itsenäistymistään Suomi oli osa muita monarkioita. Itsenäistyneen Suomen alkuvuosina ajateltiin valtiomuodoksi monarkiaa, mutta maasta tuli lopulta tasavalta.


title: Monarkia Suomessa

text: Mitään varmaa tietoa Suomen muinaisista kuninkaista ei ole säilynyt, mutta luultavasti Suomessa oli pieniä heimopäälliköitä, joita kutsuttiin kuninkaiksi.


title: Monarkia Suomessa

text: 1250-luvulla tehdyn toisesta ristiretken jälkeen Suomesta tuli osa Ruotsia, ja sitä kutsuttiin nimellisesti Suomen herttuakunnaksi. Herttuakunnassa oli muutamia lyhyitä feodaalisia piirteitä 1500-luvulla. Nimen muuttamisella vuonna 1581 suuriruhtinaskunnaksi ei ollut vaikutusta Suomen asemaan.


title: Monarkia Suomessa

text: Kuningas Kaarle IX käytti arvonimeä ”suomalaisten kuningas” ("alla finnars konung") muiden arvonimiensä ohella vuosina 1607–1611. Tällä ei ollut vaikutusta suomalaisten tai Suomen asemaan.


title: Monarkia Suomessa

text: Vuonna 1742, sen jälkeen kun Venäjän armeija miehitti Suomea (pikkuviha) hattujen sodan aikana, Venäjän keisarinna Elisabet antoi epämääräisiä lupauksia tehdä Suomesta itsenäinen kuningaskunta. Suomen säädyt kokoontuivat Turun valtiopäiville ja päättivät pyytää Elisabetilta, että Suomen kuninkaaksi valittaisiin herttua Peter Holstein-Gottorp, joka oli edesmenneen kuningas Kaarle XII:n veljenpoika. Kuitenkin poliittinen tilanne muuttui nopeasti, ja ajatus Suomen itsenäisyydestä vaipui unholaan.


title: Monarkia Suomessa

text: Sen jälkeen kun Ruotsi hävisi Suomen sodan vuonna 1809, Suomesta tuli osa Venäjää. Suomi sai pitää Ruotsin aikaisen perustuslain ja sai autonomisen aseman Venäjän yhteydessä. Venäjän keisari sai valtuudet, jotka aiemmin kuuluivat Ruotsin kuninkaalle, kuten Suomen suuriruhtinaan arvonimen, soveltamalla luovasti voimaan jäänyttä itsevaltaista Ruotsin perustuslakia vuosilta 1772 ja 1789. Ensimmäinen suuriruhtinas, Aleksanteri I, oli herttua Peter Holstein-Gottorpin lapsenlapsi.


title: Monarkia Suomessa

text: Joulukuussa 1917 Suomi julistautui itsenäiseksi Venäjästä, mikä oli reaktio lokakuun vallankumoukseen Venäjällä. Sisäiset levottomuudet Suomessa pian purkautuivat sisällissodaksi, jonka voitti valkoinen puoli. Sodan aikana valkoiset saivat tukea Saksalta. Eduskunta, josta puuttuivat vasemmistolaiset kansanedustajat, yritti saada liiton Saksan kanssa ja valitsi Friedrich Karlin Suomen kuninkaaksi arvonimellä ”Suomen ja Karjalan kuningas, Ahvenanmaan herttua, Lapinmaan suuriruhtinas, Kalevan ja Pohjolan isäntä”. Ennen kuin Friedrich Karl ehti saapua Suomeen, keskusvaltojen häviäminen ensimmäisessä maailmansodassa teki ajatuksen saksalaisesta Suomen kuninkaasta kestämättömäksi, ja hän luopui Suomen kruunusta. Uusien vaalien jälkeen eduskunta, jossa oli nyt kaikkien puolueiden edustajia, hyväksyi vuoden 1919 hallitusmuodon. Suomi on ollut tasavalta siitä lähtien.


title: Monarkia Suomessa

text: Vaikka kiista hallitusmuodosta päättyi tasavaltalaisten voittoon, nuoren tasavallan merkkihenkilöistä moni kannatti monarkiaa. Heihin kuuluivat muun muassa Akseli Gallen-Kallela, Eero Järnefelt, Robert Kajanus, Juho Kusti Paasikivi, Eliel Saarinen, Jean Sibelius ja Maila Talvio. Volter Kilven mukaan ”kansamme verissä on välitön monarkinen vaisto”.


title: Monarkia Suomessa

text: Nykyään Suomessa ei ole yhtäkään vakavasti otettavaa monarkistista liikettä, eikä kukaan ole vaatinut Suomen kruunua, ei myöskään Hessenin suku. Suvun päämies on ollut vuodesta 2013 lähtien Henrik Donatus von Hessen.


title: Monarkia Suomessa

text: Joensuun Opiskelevat Porvarit ry ehdotti kokoomuksen puoluekokouksessa vuonna 2014, että Suomesta tulisi tehdä monarkia.


title: Monarkia Suomessa

text: Kuningas Kustaa Vaasa on kuvattu Erik Cainbergin reliefiin "Kustaa Vaasa ottaa vastaan Mikael Agricolan kääntämän uuden testamentin" (1813–1816) Turun Akatemiatalossa ja hänellä on muistokivi Tammisaaressa. Kustaan mukaan on nimetty kadut Haapajärvellä, Helsingissä ja Tammisaarella. Kustaa Vaasan aikuislukio Helsingissä on ollut vuodesta 2005 lähtien osa Helsingin aikuislukiota. Vaasan kaupunki nimettiin Vaasan kuninkaallisen suvun mukaan vuonna 1611.


title: Monarkia Suomessa

text: Kuningas Eerik XIV:n vaimo, kuningatar Kaarina Maununtytär, on Pauli Jokisen mukaan mahdollisesti ainoa Suomeen haudattu kuninkaallinen. Hänet on haudattu Turun tuomiokirkkoon. Kaarinalla on kirkossa oma hautakappeli. Hän lepää sarkofagissa vuodelta 1866, jonka on suunnitellut Theodor Decker. Myös Eerikin ja Kaarinan tytär Sigrid Vaasa on haudattu Turun tuomiokirkkoon, mutta Jokinen ei laske häntä kuninkaalliseksi, sillä Sigrid syntyi ennen vanhempiensa avioitumista eikä häntä kutsuttu prinsessaksi. Eerik ja Kaarina ovat kuvattu Erik Johan Löfgrenin maalaukseen "Eerik XIV ja Kaarina Maununtytär" (1864), joka on Turun linnassa. Suomessa on myös tuntemattoman tekijän reliefi 1600-luvulta, johon on kuvattu Kaarina Maununtytär. Hän esiintyy myös Wladimir Swertschkoffin (1870) ja Akseli Gallen-Kallelan lasimaalauksissa (1885?).


title: Monarkia Suomessa

text: Vuosina 1855–1917 Vaasan kaupungin nimi oli Nikolainkaupunki keisari Nikolai I:n mukaan. Helsingin Maneesikatu oli vuoteen 1836 asti Nikolainkatu ja vuosina 1836–1928 nykyisen Snellmaninkadun nimi oli Nikolainkatu. Nikolai ja hänen puolisonsa keisarinna Aleksandra Fjodorovna vierailivat Helsingissä vuonna 1831 ja sen johdosta Kauppatorille on pystytetty Carl Ludvig Engelin suunnittelema Keisarinnankivi (1835) Aleksandran kunniaksi. Keisarinnankivi paljastettiin suurin juhlallisuuksin Nikolain päivänä 18. joulukuuta 1835. Venäläiset matruusit rikkoivat veistoskokonaisuuden vuonna 1917 ja se korjattiin vuonna 1971.


title: Monarkia Suomessa

text: Mälkiän sululla Lappeenrannassa on Nikolai I:n ja Aleksanteri II:n kunniaksi pystytetty muistomerkki. Keisarien muistolaatat olivat 1900-luvulla kanavan penkalla sivussa ja unohdettuina, mutta vuonna 2006 ne siirrettiin takaisin samanlaiseen alustaan, jossa ne olivat alun perin olleet ja paljastettiin uudelleen Saimaan kanavan 150-vuotisjuhlien yhteydessä. Keisari Aleksanteri II on kuvattu Walter Runebergin ja Johannes Takasen suunnittelemaan veistokseen "Aleksanteri II" vuodelta 1894. Veistos on Helsingin Senaatintorilla. Hänet on kuvattu myös vuodelta 1850 peräisin olevaan Georg Bottmannin maalaukseen, joka on nykyään Suomen kansallismuseossa.


title: Aleksei Lobanov-Rostovski

text: Aleksei Borisovitš Lobanov-Rostovski (30. joulukuuta 1824 Voronežin alue – 30. elokuuta 1896 Šepetovka) oli venäläinen ruhtinas ja diplomaatti, joka toimi Venäjän ulkoministerinä vuosina 1895–1896.


title: Aleksei Lobanov-Rostovski

text: Lobanov-Rostovski aloitti diplomaattiuransa vuonna 1844 ja hänet nimitettiin 1859 Venäjän edustajaksi Konstantinopoliin. Hän vetäytyi työelämästä vuonna 1863, mutta palasi myöhemmin takaisin virkauralleen ja toimi suurlähettiläänä Konstantinopolissa 1878–1879, Lontoossa 1879–1882, Wienissä 1882–1894 ja Berliinissä 1894–1895. Hänet nimitettiin ulkoministeriksi 10. maaliskuuta 1895. Lobanov tuki edellisenä vuonna solmittua liittoa Ranskan kanssa ja pyrki parantamaan suhteita Saksaan ja Itävalta-Unkariin. Lisäksi hän sai sovittua Venäjän ja Bulgarian välillä vuodesta 1886 vallinneet erimielisyydet.


title: Aleksei Lobanov-Rostovski

text: Päähuomionsa Lobanov suuntasi kuitenkin Itä-Aasian suunnalle. Vuosina 1894–1895 käydyn Kiinan ja Japanin välisen sodan päätteeksi huhtikuussa 1895 solmitun Shimonosekin rauhan mukaan Kiina olisi luovuttanut Japanille Formosan, Peskadorit sekä Liaotungin niemimaan. Lobanov oli valmis hyväksymään tämän, mutta valtiovarainministeri Sergei Witte ja tsaari Nikolai II olivat toista mieltä. Niinpä Lobanov painosti Ranskan ja Saksan tuella huhtikuussa 1895 Japanin luopumaan vaateistaan Liaotungin niemimaahan. Lisäksi hän solmi 3. heinäkuuta 1896 Kiinan kanssa salaisen sopimuksen, jossa Venäjä lupautui suojelemaan Kiinaa hyökkäyksiltä ja vastineeksi Kiina salli Venäjän rakentaa Kiinan itäisen rautatien Vladivostokiin ja ottaa sitä ympäröivän Pohjois-Mantšurian alueen vaikutuspiiriinsä. Lobanov kuoli muutamaa kuukautta tämän jälkeen.


title: Matti Rämö

text: Matti Rämö (s. 1962) on suomalainen toimittaja ja matkakirjailija. Hän on tehnyt polkupyörällä matkoja Euroopassa, Afrikassa ja Aasiassa ja on julkaissut matkoistaan kahdeksan kirjaa vuosina 2009–2016. Rämö työskentelee Yleisradion Teksti-TV:n toimittajana ja on koulutukseltaan maantieteilijä. Hän on selostanut matkojaan reaaliaikaisesti myös Yleisradion verkkosivuilla ilmestyvässä blogissaan.


title: Riikka Slunga-Poutsalo

text: Riikka Slunga-Poutsalo (s. 23. huhtikuuta 1971 Tornio) on suomalainen poliitikko. Hän on toiminut vuodesta 2013 perussuomalaisten puoluesihteerinä.


title: Riikka Slunga-Poutsalo

text:
Slunga-Poutsalo liittyi perussuomalaisiin keväällä 2008. Hänet valittiin Lohjan kunnanvaltuustoon ensimmäisen kerran vuoden 2008 kunnallisvaaleissa
ja uudelleen vuonna 2012. Hän on Lohjan kaupunginhallituksen varapuheenjohtaja kaudella 2013–2016.


title: Riikka Slunga-Poutsalo

text: Kesäkuussa 2013 Slunga-Poutsalo valittiin perussuomalaisten puoluesihteeriksi. Hän oli työskennellyt puolueen järjestösihteerinä maaliskuusta 2013 ja aiemmin vuosina 2011–2012. Hän on toiminut myös puolueensa puoluevaltuuston (2009–2011) ja -hallituksen (2011–2012) jäsenenä. Hänen muihin luottamustehtäviinsä on kuulunut muun muassa Helsingin ja Uudenmaan sairaanhoitopiirin hallituksen varapuheenjohtajuus.


title: Riikka Slunga-Poutsalo

text: Slunga-Poutsalo on koulutukseltaan rakennuspiirtäjä ja on toiminut vuodesta 2000 yrittäjänä Finn-TK Oy:ssä. Hän on naimisissa ja hänellä on kolme lasta.


title: Mihail Muravjov

text: Mihail Nikolajevitš Muravjov (19. huhtikuuta 1845 Grodno – 21. kesäkuuta 1900 Pietari) oli venäläinen kreivi ja diplomaatti, joka toimi Venäjän ulkoministerinä vuosina 1897–1900. Hän ajoi Venäjän laajentumista Kauko-Itään.


title: Mihail Muravjov

text: Mihail Muravjovin isoisä oli Mihail Muravjov-Vilenski, joka kukisti ankarilla otteilla vuoden 1863 Puolan kapinan Liettuassa. Muravjovin isä oli Grodnon alueen kuvernööri. Muravjov työskenteli Venäjän ulkoministeriössä vuodesta 1864 ja toimi muutaman vuoden Venäjän lähettiläänä Tanskassa ennen nimitystään ulkoministeriksi.


title: Mihail Muravjov

text: Muravjov kannatti valtakunnan laajentamista Mantšuriassa ja ehdotti Port Arthurin sekä Dalnyn satamien valtaamista Liaotungin niemimaalla. Hänen maaliskuussa 1898 Kiinan kanssa solmimansa sopimus luovutti koko niemimaan 25 vuodeksi Venäjän hallintaan ja antoi Venäjälle luvan rakentaa rautatieyhteys Port Arthurista Harbiniin, josta oli Kiinan itäisen rautatien ansiosta yhteys Venäjän muuhun rautatieverkkoon. Iso-Britannia ja Japani eivät pitäneet Venäjän aseman vahvistumisesta Kauko-Idässä, joten Muravjov solmi huhtikuussa 1899 Britannian kanssa sopimuksen, jossa maat tunnustivat toistensa etupiirit Kiinassa. Suhteita Japaniin hän ei sen sijaan kyennyt parantamaan ja maiden välille kehittynyt eripura johti myöhemmin Venäjän–Japanin sodan puhkeamiseen.


title: Mihail Muravjov

text: Tsaari Nikolai II:n vaatimuksesta Muravjov esitti tammikuussa 1899 kansainvälistä aseidenriisuntakokousta, joka sitten kokoontui Haagissa touko–heinäkuussa samana vuonna. Kokouksen tuloksena syntyi ensimmäinen Haagin sopimus.


title: Punkabilly

text: Punkabilly tai punk-a-billy on psychobillyn alalaji, sekoitus punk rockia ja rockabillyä. (Kutsutaan myös hellbillyksi.)


title: Punkabilly

text:
Tyyli syntyi Yhdysvalloissa ja Englannissa 1970-luvun lopulla. Varhaisimpia yhtyeitä 70-luvulla oli The Cramps.
Perimätiedon mukaan vuoden 1980 Stray Cats -yhtyen Runaway boys -kappaletta alettiin sanoa punkabillyksi.


title: Mongolian presidentinvaali 2013

text: Mongolian presidentinvaali 2013 käytiin 26. kesäkuuta 2013, jolloin Mongolian presidentiksi valittiin demokraattisen puolueen ehdokas ja istuva presidentti Tsahiagiin Elbegdorj. Hän saavutti vaalin ensimmäisellä kierroksella tarvittavan äänienemmistön voittaakseen kansanpuolueen Badmaanyambuugiin Bat-Erdenein sekä kansan vallankumouspuolueen Natsagiin Udvalin.


title: Bra (kaupunki)

text: Bra on kaupunki Cuneon maakunnassa Piemontessa. Se sijaitsee Torinosta viisikymmentä kilometriä etelään. Kaupungin pinta-ala on 60 km² ja väkiluku noin 30 000. Kaupunki tunnetaan Slow Food -liikkeen keskuspaikkana.


title: Bra (kaupunki)

text: Kaupungin viralliset sivut


title: Vladimir Lamsdorff

text: Vladimir Nikolajevitš Lamsdorff (, "Lamsdorf"; 6. tammikuuta 1845 Pietari – 19. maaliskuuta 1907 San Remo, Italia) oli venäläinen kreivi ja diplomaatti, joka toimi Venäjän ulkoministerinä vuosina 1900–1905.


title: Vladimir Lamsdorff

text: Lamsdorff kuului alkujaan westfalenilaiseen aatelissukuun, joka oli asettunut 1400-luvulla Kuurinmaalle ja saanut 1817 kreivin arvon Venäjän aatelissa. Lamsdorff aloitti uransa Venäjän ulkoministeriössä 1866 ja yleni vuoteen 1892 mennessä ulkoministerin apulaiseksi. Hänet nimitettiin elokuussa 1900 virkaatekeväksi ja seuraavan vuoden tammikuussa varsinaiseksi ulkoministeriksi. Lamsdorffin ulkoministerikaudella Venäjä ja Itävalta-Unkari saivat lokakuussa 1903 sovittua yhteisestä politikasta Makedoniassa syntyneen kansannousun suhteen niin sanotun Mürzstegin ohjelman muodossa. Hän pyrki myös säilyttämään Venäjän suhteet Japaniin rauhanomaisina, mutta ei kyennyt estämään Venäjän–Japanin sodan puhkeamista helmikuussa 1904. Sodan aikana Venäjän ja Ison-Britannian välille uhkasi syntyä konflikti niin sanotun Doggermatalikon välikohtauksen seurauksena, mutta Lamsdorffin ponnistelujen ansiosta asiaan saatiin rauhanomainen ratkaisu. Tavatessaan toisensa heinäkuussa 1905 Venäjän tsaari Nikolai II ja Saksan keisari Vilhelm II päättivät solmia Koiviston sopimuksena tunnetun puolustusliiton maidensa välillä. Heti kuultuaan sopimuksesta Lamsdorff taivutteli Nikolain hautaamaan sen, sillä Ranska oli Venäjän pääliittolainen.


title: Vladimir Lamsdorff

text: Lamsdorff jätti ulkoministerin tehtävät toukokuussa 1906 ja hänet nimitettiin Venäjän valtakunnanneuvoston jäseneksi.


title: Juan Godayol Colom

text: Juan Godayol Colom (s. 4. syyskuuta 1943 Mataró) on Perussa toimiva espanjalainen roomalaiskatolinen piispa. Hänet vihittiin salesiaanien papiksi 13. elokuuta 1972 ja nimitettiin Ayavirin alueprelatuurin johtoon 4. joulukuuta 1991. Piispaksi vihkiminen seurasi 4. tammikuuta 1992. Pääkonsekraattorina toimi Luigi Dossena, jota avustivat Fernando Vargas Ruiz de Somocurcio ja José Ramón Gurruchaga Ezama.


title: Juan Godayol Colom

text: Godayol Colom erosi tehtävistään prelaattina 18. helmikuuta 2006.


title: Pablo Lizama Riquelme

text: Pablo Lizama Riquelme (s. 4. kesäkuuta 1941 Santiago de Chile) on chileläinen roomalaiskatolinen arkkipiispa. Hänet vihittiin papiksi 6. heinäkuuta 1967 ja nimitettiin Illapelin alueprelatuurin johtoon 19. joulukuuta 1985. Piispaksi vihkiminen seurasi 9. maaliskuuta 1986. Pääkonsekraattorina toimi Juan Francisco Fresno Larraín, jota avustivat Carlos González Cruchaga ja José Joaquín Matte Varas.


title: Pablo Lizama Riquelme

text: Lizama Riquelme sai 24. helmikuuta 1988 nimityksen Talcan vihkipiispaksi. 4. huhtikuuta 1991 hänet nimitettiin Melipillan piispaksi ja 4. tammikuuta 1999 Chilen sotilaspiispaksi. 27. helmikuuta 2004 Lizama Riquelme sai nimityksen Antofagastan koadjuuttoriarkkipiispaksi, ja 26. marraskuuta 2004 hänestä tuli sen arkkipiispa.


title: Pablo Lizama Riquelme

text: Lizama Riquelme sai 9. lokakuuta 2012 lisäksi nimityksen apostoliseksi hallitsijaksi Iquiquen hiippakuntaan.


title: Mersey

text: Mersey on 110 kilometriä pitkä joki, joka virtaa Penniineiltä länteen Manchesterin kaupungin halki ja laskee Irlanninmereen Liverpoolissa. Joki alkaa Stockportista, missä kaksi Penniineiltä tulevaa päähaaraa, Tame ja Goyt, yhtyvät toisiinsa. Flixtonissa siihen liittyy Irwell-niminen sivujoki oikealta, ja Runcornissa Weaver-niminen sivujoki vasemmalta. Runcornista alkaa 75 neliökilometrin laajuinen estuaari.


title: Abraham Mateo

text: Abraham Mateo Chamorro (s. 25. elokuuta 1998 San Fernando, Cádiz, Espanja) on espanjalainen näyttelijä ja laulaja. Hänen suurin hittinsä on vuonna 2012 ilmestynyt "Señorita". Hän toimii One Directionin lämmittelijänä yhtyeen Where We Are -kiertueella Euroopassa.


title: Abraham Mateo

text: • "Are You Ready" (2015)


title: SV Kaltern/Caldaro

text: SV Kaltern/Caldaro on italialainen jääkiekkojoukkue Caldaron kaupungista. Joukkue on perustettu vuonna 1962 ja se pelaa Inter-National-Leaguessa.


title: Peter Pan ja merirosvot

text: Peter Pan ja merirosvot (eng Fox's Peter Pan and the Pirates tai Peter Pan and the Pirates) on yhdysvaltalainen piirrosanimaatiosarja. Sarja perustuu J. M. Barriesin samannimiseen näytelmään. Toisaalta mukana on monia uusia seikkailuja ja hahmoja.


title: Peter Pan ja merirosvot

text:
Sarja rakentui suurimmilta osin Peter Panin ja merirosvojen välille, mutta heistä erityisesti Kapteeni Koukun ja puosu "Kieron" välille.
Kapteeni Koukku on katkeroitunut, koska menetti toisen kätensä taistellessaan Peter Pania vastaan. Koukku on vannonut, että merirosvot eivät lähde Mikä-Mikä-Maasta ennen kuin hän on saanut kostonsa. Sarjan aikana Koukku yrittää tätä usein eri keinoin ja monta kertaa, tosin onnistumatta.


title: Peter Pan ja merirosvot

text: Monissa sarjan jaksoissa seikkaillaan tunnetuissa Mikä-Mikä-Maan osissa, kuten "Maanalaisessa kodissa", "Maanataisaarella", "Intiaanikylässä" ja "Merenneitojen laguunissa". Sarjaan on myös lisätty uusia paikkoja, kuten "Kuningas Ukkuokin kuningaskunta" tai "Kuu". Muutamissa jaksoissa kerrotaan tapahtumista ennen sarjaa. Lisäksi joissain tarinoissa on mukana teemoja mm. Jules Verneltä, Siegfried Wagnerilta jaWilliam Shakespearilta.


title: Peter Pan ja merirosvot

text:
Kadonneet pojat
Merirosvot
Intiaanit


title: Peter Pan ja merirosvot

text:
Keijut ja muut hahmot
Suomessa sarjaa esitettiin MTV3 kanavalla 1995–1998. Sarjan suomenkielisen jälkiäänityksen teki Agapio Racing Team. Suomessa jaksojen esitysjärjestys poikkesi jonkin verran alkuperäisestä. Suomessa sarjan viimeinen Jakso oli Mikä-Mikä-Maan tuho, vaikka virallisen järjestyksen mukaan se oli Poika, joka kasvoi isoksi – osa 2.


title: Ella Vanhanen

text: Ella Vanhanen (s. 15. syyskuuta 1993) on suomalainen jalkapalloilija, joka edustaa Naisten Liigassa pelaavaa Pallokissat-seuraa. Hän on pelipaikaltaan hyökkääjä.


title: Ella Vanhanen

text: Vanhanen on edustanut uransa alkupuolella Kuopion Palloseuraa, Kuopion MimmiFutista ja kolmatta kuopiolaisseuraa Pallokissoja sekä kolme vuotta Åland Unitedia, josta hän palasi Pallokissoihin kaudeksi 2017. Ensimmäiset maaottelunsa hän pelasi huhtikuussa 2013 Slovakiaa vastaan. Maaliskuun 2014 loppuun mennessä hän on pelannut seitsemän naisten maaottelua. EM-kilpailuissa 2013 hän pääsi kentälle vaihtopelaajana alkulohkon ottelussa Ruotsia vastaan.


title: Natalia Kuikka

text: Natalia Kuikka (s. 1. joulukuuta 1995) on suomalainen jalkapalloilija, joka edustaa Yhdysvaltain yliopistosarjassa pelaavaa Florida State Universityä. Hänet valittiin kaudella 2012 naisten Ykkösen parhaaksi pelaajaksi.


title: Natalia Kuikka

text: Ensimmäiset naisten maaottelunsa Kuikka pelasi kesäkuussa 2013 Ranskaa ja Sveitsiä vastaan. Vuoden 2013 EM-kilpailuissa hän tuli vaihtopelaajana kentälle kaikissa Suomen kolmessa ottelussa. Syyskuun 2018 loppuun mennessä hän on pelannut 38 naisten maaottelua ja tehnyt niissä kaksi maalia, EM-karsintaottelussa Espanjaa vastaan lokakuussa 2015 ja Irlantia vastaan kesäkuussa 2016. Kuikka edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.


title: Natalia Kuikka

text: Kotimaassa Kuikka edusti viimeksi kemiläistä Merilappi Unitedia, josta hän siirtyi kesällä 2015 Yhdysvaltain yliopistosarjaan.


title: Henni Malinen

text: Henni Malinen (s. 17. marraskuuta 1988) on suomalainen jalkapalloilija, joka edustaa Naisten Liigassa pelaavaa espoolaista FC Honkaa. Hän on pelipaikaltaan hyökkääjä.


title: Henni Malinen

text: Malisen kasvattajaseura on Savonlinnan Työväen Palloseura. Hän on FC Hongan lisäksi edustanut Kuopion MimmiFutista, FC Kuusysiä ja porilaista NiceFutista. Hän kuului Suomen naisten maajoukkueeseen vuoden 2013 EM-kisoissa, mutta ei päässyt siellä pelaamaan yhtään ottelua.


title: Sigrid Sundgren-Schnéevoigt

text: Sigrid ”Sissi” Ingeborg Schnéevoigt [šne:foht] (o.s. Sundgren; 17. kesäkuuta 1878 Helsinki — 14. syyskuuta 1953 Tukholma) oli suomalainen pianisti.


title: Sigrid Sundgren-Schnéevoigt

text: Sigrid Sundgren-Schnéevoigt opiskeli pianonsoittoa Helsingin musiikkiopistossa vuosina 1886–1894 muiden muassa William Dayasin johdolla ja Berliinissä Ferruccio Busonin johdolla vuosina 1894–1897. Vuonna 1898 hän avioitui sellisti-kapellimestari Georg Schnéevoigtin kanssa, ja yhdessä he esittivät kamari- ja orkesterimusiikkia. Sundgren-Schnéevoigt teki laajoja konserttikiertueita Euroopassa, Amerikassa ja Australiassa, ja häntä verrattiin sellaisiin pianisteihin kuin Raul Pugnoon, Sophie Menteriin ja Teresa Carreñoon.


title: Sigrid Sundgren-Schnéevoigt

text: Sundgren-Schnéevoigt oli myös arvostettu pianonsoitonopettaja. Hän opetti Helsingin musiikkiopistossa vuosina 1908–1910 ja 1912–1916 sekä antoi yksityisopetusta sekä Suomessa että ulkomailla. Hänen oppilaitaan olivat Kosti Vehanen, Ernst Linko ja Margaret Kilpinen.


title: Nea-Stina Liljedahl

text: Nea-Stina Liljedahl (s. 16. tammikuuta 1993) on suomalainen jalkapalloilija, joka edustaa Naisten Liigassa pelaavaa espoolaista FC Honkaa. Hän on pelipaikaltaan puolustaja tai keskikenttäpelaaja.


title: Nea-Stina Liljedahl

text: Liljedahl on liigassa edustanut aiemmin Helsingin Jalkapalloklubia. Hän kuului Suomen naisten maajoukkueeseen vuoden 2013 EM-kisoissa mutta ei päässyt siellä pelaamaan yhtään ottelua.


title: Cole Harbour

text: Cole Harbour on 25 000 asukkaan lähiö (aiempi kaupunki) Kanadassa Nova Scotian provinssin pääkaupungissa Halifaxissa Nova Scotian saarella Atlantin valtameren rannikolla. Se on osa noin 93 000 asukkaan valtiollisten vaalien Dartmouth—Cole Harbourin äänestysaluetta.


title: Cole Harbour

text: Siellä järjestetään syksyisin sadonkorjuujuhlan nimellä kulkeva ilmainen musiikkijuhla "Country Harvest Music Festival" oheistapautumineen.


title: Cole Harbour

text: Jotkut tuntevat Cole Harbourin NHL-pelaajien Sidney Crosbyn ja Nathan MacKinnonin entisenä kotikaupunkina.


title: Jossu

text: "Jossu" on rap-artisti Cheekin ensimmäinen single hänen kahdeksannelta studioalbumiltaan "Kuka muu muka". Kappale sai ensisoittonsa YleX:llä 31. toukokuuta 2013, ja se julkaistiin musiikkivideona päivää myöhemmin. Kappaleella vierailee reggaeartisti Jukka Poika, ja se sisältää samplen Taikapeili -yhtyeen kappaleesta "Jos sulla on toinen". "Jossu" on myös vuoden 2013 virallinen kesäkumikappale. Kappale nousi myös Suomen virallisen singlelistan, Latauslistan ja Finnish Dance Chartin ensimmäiselle sijalle. Kappale on noussut myös Suomen Spotifyn kuunnelluimmaksi kappaleeksi.


title: Jossu

text: Suursuosiostaan huolimatta kappale sai osakseen myös kritiikkiä. Kappaletta arvosteltiin muun muassa blogikirjoituksessa, jossa sen kerrottiin lietsovan kielteisiä asenteita naisten seksuaalisuutta kohtaan. Kappale on herättänyt ristiriitaisia mielipiteitä myös YouTubessa ja Facebookissa.


title: Antti Munukka

text: Antti Munukka (s. 3. maaliskuuta 1982 Helsinki) on suomalainen jalkapalloerotuomari. Munukka on tuomaroinut 2014 FIFA World Cupin karsinnoissa, Veikkausliigassa (vuodesta 2010) ja Eurooppa-liigassa.


title: Itä–Länsi-ottelu 1957

text: Vuoden 1957 Pesäpallon Itä–Länsi-ottelu pelattiin Hesperiassa 8. syyskuuta. Tämä oli kaikkiaan 23. Itä-Länsi-ottelu ja kuudestoista ja toinen perättäinen, joka pelattiin Helsingissä. Katsojamääräksi ilmoitettiin 5000.


title: Itä–Länsi-ottelu 1957

text: Ensimmäisen ja viimeisen kerran järjestettiin myös Itä–Länsi B-ottelu. Se pelattiin samana päivänä varsinaisen ottelun kanssa. Pelipaikkana oli Hamina. Länsi voitti kamppailun juoksuin 7–4.Länsi aloitti sisällä.


title: Cirilo Flores

text: Cirilo Flores (20. kesäkuuta 1948 Corona, Kalifornia – 6. syyskuuta 2014 San Diego) oli yhdysvaltalainen roomalaiskatolinen piispa. Hänet vihki papiksi Orange in Californian hiippakuntaan Norman Francis McFarland 8. kesäkuuta 1991. Hänet nimitettiin saman hiippakunnan vihkipiispaksi sekä Quizan titulaaripiispaksi 5. tammikuuta 2009, ja piispaksi vihkiminen seurasi 19. maaliskuuta. Pääkonsekraattorina toimi Tod David Brown, jota avustivat Norman Francis McFarland ja Dominic Mai Luong.


title: Cirilo Flores

text: Flores sai 4. tammikuuta 2012 nimityksen San Diegon koadjuuttoripiispaksi.


title: Vitolo

text: Víctor Machín Pérez eli Vitolo (s. 2. marraskuuta 1989 Las Palmas, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Atlético Madridia. Vitolo on luontaiselta pelipaikaltaan vasen laitalinkki, mutta hän voi pelata tarvittaessa myös hyökkääjänä.


title: Vitolo

text: Vitolo on Unión Deportiva Las Palmasin junioriakatemian kasvatti. Vitolo pelasi seuran reservijoukkueessa vuodet 2008–2010, jonka jälkeen hänet nostettiin edustusjoukkueeseen. Ensimmäisen ottelunsa edustusjoukkueessa hän pelasi 28. elokuuta 2010 Gimnàstic Tarragonaa vastaan. Hän teki ensimmäisen maalinsa 11. syyskuuta 2010 pelatussa ottelussa Alcorcónia vastaan.


title: Vitolo

text: 28. kesäkuuta 2013 Vitolon vahvistettiin siirtyvän Sevillaan 3 miljoonan euron siirtokorvauksella.


title: John Joseph Graham

text: John Joseph Graham (11. syyskuuta 1913 Philadelphia, Pennsylvania – 4. elokuuta 2000) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Luigi Traglia 26. helmikuuta 1938. Hänet nimitettiin Philadelphian vihkipiispaksi sekä Sabratan titulaaripiispaksi 25. marraskuuta 1963, ja piispaksi vihkiminen seurasi 7. tammikuuta 1964. Pääkonsekraattorina toimi John Joseph Krol, jota avustivat George Leo Leech ja Gerald Vincent McDevitt.


title: John Joseph Graham

text: Graham osallistui Vatikaanin toiseen kirkolliskokoukseen. Hän jäi eläkkeelle 8. marraskuuta 1988.


title: José García y Goldaraz

text: José García y Goldaraz (27. lokakuuta 1893 – 10. heinäkuuta 1973) oli espanjalainen roomalaiskatolinen arkkipiispa. Hänet vihittiin papiksi Vitorian hiippakuntaan 21. joulukuuta 1918 ja nimitettiin Orihuelan hiippakunnan johtoon 10. elokuuta 1944. Piispaksi vihkiminen seurasi 26. marraskuuta. Pääkonsekraattorina toimi Gaetano Cicognani, jota avustivat Leopoldo Eijo y Garay ja Luis Almarcha Hernández.


title: José García y Goldaraz

text: García y Goldaraz sai 25. elokuuta 1953 nimityksen Valladolidin arkkipiispaksi, jonka virkaan hänet asetettiin 15. marraskuuta. Hän osallistui Vatikaanin toiseen kirkolliskokoukseen. Hän jäi eläkkeelle 2. heinäkuuta 1970, jolloin hän sai vielä nimityksen Ferentiumin titulaariarkkipiispaksi. Hän erosi myös titulaariarkkihiippakunnan johdosta 11. joulukuuta 1970.


title: António Francisco Jaca

text: António Francisco Jaca SVD (s. 3. marraskuuta 1963 Quessua) on angolalainen roomalaiskatolinen piispa. Hänet vihki papiksi Eugénio Salessu 29. syyskuuta 1990. Hänet nimitettiin Caxiton hiippakunnan johtoon 6. kesäkuuta 2007, ja piispaksi vihkiminen seurasi 22. heinäkuuta. Pääkonsekraattorina toimi Ivan Dias, jota avustivat Damião António Franklin ja Luis María Pérez de Onraita Aguirre. Jaca asetettiin virkaansa 14. lokakuuta.


title: Eugénio Salessu

text: Eugénio Salessu (27. elokuuta 1923 – 20. tammikuuta 2011) oli angolalainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Malanjen hiippakunnan johtoon 3. helmikuuta 1977. Piispaksi vihkiminen seurasi 6. maaliskuuta. Pääkonsekraattorina toimi Giovanni De Andrea, jota avustivat Eduardo André Muaca ja Manuel Franklin da Costa.


title: Eugénio Salessu

text: Salessu jäi eläkkeelle 75-vuotispäivänään 27. elokuuta 1998.


title: Zeferino Zeca Martins

text: Zeferino Zeca Martins SVD (s. 8. maaliskuuta 1966 Cacolo) on angolalainen roomalaiskatolinen piispa. Hänet vihittiin papiksi 6. elokuuta 1995 ja nimitettiin Luandan arkkihiippakunnan vihkipiispaksi sekä Tanaramusan titulaaripiispaksi 19. toukokuuta 2012. Piispaksi vihkiminen seurasi 12. elokuuta. Pääkonsekraattorina toimi Damião António Franklin, jota avustivat José Manuel Imbamba ja António Francisco Jaca.


title: Edward Thomas Hughes

text: Edward Thomas Hughes (13. marraskuuta 1920 Lansdowne – 25. joulukuuta 2012) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Hugh Louis Lamb 31. toukokuuta 1947. Hänet nimitettiin Philadelphian vihkipiispaksi sekä Segian titulaaripiispaksi 14. kesäkuuta 1976, ja piispaksi vihkiminen seurasi 21. heinäkuuta. Pääkonsekraattorina toimi John Joseph Krol, jota avustivat Gerald Vincent McDevitt ja Martin Nicholas Lohmuller.


title: Edward Thomas Hughes

text: Hughes sai 11. joulukuuta 1986 nimityksen Metuchenin piispaksi New Jerseyyn. Hänet asetettiin virkaansa 5. helmikuuta 1987. Hän erosi tehtävistään 8. heinäkuuta 1997.


title: Javier Osés Flamarique

text: Javier Osés Flamarique (23. elokuuta 1926 Tafalla – 22. lokakuuta 2001) oli espanjalainen roomalaiskatolinen piispa. Hänet vihittiin papiksi 19. maaliskuuta 1950 ja nimitettiin Huescan hiippakunnan vihkipiispaksi sekä Abulan titulaaripiispaksi 10. marraskuuta 1969. Piispaksi vihkiminen seurasi 8. joulukuuta. Pääkonsekraattorina toimi Luigi Dadaglio, jota avustivat Pedro Cantero Cuadrado ja José María Cirarda Lachiondo.


title: Javier Osés Flamarique

text: Osés Flamarique sai 28. helmikuuta 1977 nimityksen Huescan piispaksi, jona hän toimi, kunnes jäi eläkkeelle 24. elokuuta 2001.


title: Pedro Cantero Cuadrado

text: Pedro Cantero Cuadrado (23. helmikuuta 1902 Carrión de los Condes – 19. joulukuuta 1978) oli espanjalainen roomalaiskatolinen arkkipiispa. Hänet vihittiin papiksi 22. maaliskuuta 1926 ja nimitettiin Barbastron hiippakunnan johtoon 19. joulukuuta 1951. Piispaksi vihkiminen seurasi 27. huhtikuuta 1952. Pääkonsekraattorina toimi Leopoldo Eijo y Garay, jota avustivat José Souto Vizoso ja Arturo Tabera Araoz.


title: Pedro Cantero Cuadrado

text: Cantero Cuadrado sai 22. lokakuuta 1953 nimityksen Huelvan piispaksi ja 20. toukokuuta 1964 Zaragozan arkkipiispaksi. Hän osallistui Vatikaanin toiseen kirkolliskokoukseen ja jäi eläkkeelle 3. kesäkuuta 1977.


title: John Baskerville

text:
John Baskerville (28. tammikuuta 1706 Wolverley – 8. tammikuuta 1775 Birmingham) oli brittiläinen liikemies, keksijä, kirjanpainaja, kirjainopettaja ja kalligrafi. Hänet tunnetaan parhaiten hänen vuonna 1756 suunnittelemastaan ja hänen nimeään kantavasta kirjasintyypistä.
Oman kirjapainon Baskerville perusti vuonna 1752 ja Cambridgen yliopiston kirjanpainajana hän toimi vuosina 1758-1768.


title: José Bascuñana y López

text: José Bascuñana y López (30. joulukuuta 1905 Orihuela – 14. tammikuuta 1979) oli espanjalainen roomalaiskatolinen piispa. Hänet vihittiin papiksi 2. kesäkuuta 1928 ja nimitettiin Ciudad Rodrigon hiippakunnan johtoon 11. kesäkuuta 1955. Piispaksi vihkiminen seurasi 18. syyskuuta. Pääkonsekraattorina toimi Ildebrando Antoniutti, jota avustivat José García y Goldaraz ja Pablo Barrachina Estevan.


title: José Bascuñana y López

text: Bascuñana y López sai 20. toukokuuta 1964 nimityksen Solsonan piispaksi, jona hän toimi, kunnes erosi tehtävistään 19. helmikuuta 1977. Hän osallistui Vatikaanin toiseen kirkolliskokoukseen.


title: Pablo Barrachina Estevan

text: Pablo Barrachina Estevan (31. lokakuuta 1912 Jérica – 13. lokakuuta 2008) oli espanjalainen roomalaiskatolinen piispa. Hänet vihittiin papiksi Segorben hiippakuntaan 13. heinäkuuta 1941 ja nimitettiin Orihuelan hiippakunnan johtoon 31. maaliskuuta 1954. Piispaksi vihkiminen seurasi 29. kesäkuuta. Pääkonsekraattorina toimi Ildebrando Antoniutti, jota avustivat José Pont y Gol ja Jacinto Argaya Goicoechea.


title: Pablo Barrachina Estevan

text: Vuonna 1959 Orihuelan hiippakunnan nimi muutettiin muotoon Orihuela-Alicante. Barrachina Estevan osallistui Vatikaanin toiseen kirkolliskokoukseen. Hän jäi eläkkeelle Orihuela-Alicanten piispan tehtävistä 12. toukokuuta 1989.


title: Jacinto Argaya Goicoechea

text: Jacinto Argaya Goicoechea (28. marraskuuta 1903 Vera de Bidasoa – 12. maaliskuuta 1993) oli espanjalainen roomalaiskatolinen piispa. Hänet vihittiin papiksi 2. kesäkuuta 1928 ja nimitettiin Valencian arkkihiippakunnan vihkipiispaksi sekä Geraksen titulaaripiispaksi 15. elokuuta 1952. Piispaksi vihkiminen seurasi 26. lokakuuta. Pääkonsekraattorina toimi Marcelino Olaechea Loizaga, jota avustivat Enrique Delgado y Gómez ja José García y Goldaraz.


title: Jacinto Argaya Goicoechea

text: Argaya Goicoechea sai 12. syyskuuta 1957 nimityksen Mondoñedon (vuodesta 1959 Mondoñedo-Ferrol) ja 18. marraskuuta 1968 San Sebastiánin piispaksi. Hän osallistui Vatikaanin toiseen kirkolliskokoukseen. Hän jäi eläkkeelle 16. helmikuuta 1979.


title: Vincent DePaul Breen

text: Vincent DePaul Breen (24. joulukuuta 1936 Brooklyn – 30. maaliskuuta 2003) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 15. heinäkuuta 1962 ja nimitettiin Metuchenin hiippakunnan johtoon New Jerseyyn 8. heinäkuuta 1997. Piispaksi vihkiminen seurasi 8. syyskuuta. Pääkonsekraattorina toimi Theodore Edgar McCarrick, jota avustivat Thomas Vose Daily ja Edward Thomas Hughes.


title: Vincent DePaul Breen

text: Breen erosi tehtävistään 4. tammikuuta 2002.


title: José Ignacio Munilla Aguirre

text: José Ignacio Munilla Aguirre (s. 13. marraskuuta 1961) on espanjalainen roomalaiskatolinen piispa. Hänet vihittiin papiksi San Sebastiánin hiippakuntaan 29. kesäkuuta 1986 ja nimitettiin Palencian hiippakunnan johtoon 24. kesäkuuta 2006. Piispaksi vihkiminen seurasi 10. syyskuuta. Pääkonsekraattorina toimi Manuel Monteiro de Castro, jota avustivat Juan María Uriarte Goiricelaya ja Rafael Palmero Ramos.


title: José Ignacio Munilla Aguirre

text: Munilla Aguirre sai 21. marraskuuta 2009 nimityksen San Sebastiánin piispaksi, jonka virkaan hänet asetettiin 9. tammikuuta 2010.


title: Sami Karppinen (jääkiekkovalmentaja)

text: Sami Karppinen on suomalainen jääkiekkovalmentaja, joka toimii Suomi-sarjajoukkue Nokian Pyryn päävalmentajana. Karppisella on pelaajataustaa II-divisioonasta, jossa hän pelasi hyökkääjänä.


title: Sami Karppinen (jääkiekkovalmentaja)

text: Karppinen siirtyi Oulun Kärppien C-nuorista TuTon A-nuorten I-divisioonajoukkueeseen kaudeksi 1994–1995. Kaudella 1995–1996 hän pelasi samaa sarjaa Raahe-Kiekossa, jossa Karppinen pelasi myös ensimmäiset miesten pelinsä II-divisioonassa. Kaudella 1996–1997 hän pelasi II-divisioonaa Kajaanin Hokissa ja kaksi viimeistä kauttaan Haukiputaan Ahmoissa.


title: Sami Karppinen (jääkiekkovalmentaja)

text: Karppinen toimi jo kaudella 2005–2006 nykyisen Ässien päävalmentajan Pekka Virran apuvalmentajana KalPan A-nuorissa. Virran noustua KalPan SM-liigajoukkueen päävalmentajaksi syyskuussa 2006 Karppinen nousi puolestaan KalPan A-nuorten päävalmentajaksi. Hän johdatti joukkueen A-nuorten Suomenmestaruuteen keväällä 2008.


title: Sami Karppinen (jääkiekkovalmentaja)

text: Karppisella olisi ollut vielä sopimus KalPan A-nuorten kanssa kaudelle 2010–2011, mutta hän kuitenkin purki sopimuksensa siirryttään 1+1-vuotisella sopimuksella Mestis-joukkue Kajaanin Hokin päävalmentajaksi. Karppisen pesti Hokissa jäi kuitenkin lyhyeksi, sillä hänet erotettiin lokakuussa, kun joukkue oli sarjataulukossa toiseksi viimeisenä. Kaudeksi 2011–2012 Karppinen siirtyi Tampereen Ilveksen A-nuorten päävalmentajaksi.


title: Sami Karppinen (jääkiekkovalmentaja)

text: Kahden Ilveksessä vietetyn kauden vuoden Karppinen palasi kaudeksi 2013–2014 Pekka Virran aisapariksi ja siirtyi kaksivuotisella sopimuksella SM-liigajoukkue Porin Ässien apuvalmentajaksi.


title: Sami Karppinen (jääkiekkovalmentaja)

text: Helmikuussa 2015 Suomi-sarjajoukkue Nokian Pyry tiedotti Karppisen tehneen 1+1-vuotisen sopimuksen. Karppinen aloitti päävalmentajan tehtävät Pyryssä 1. toukokuuta 2015.